# Euroopan unionin C 185/2020

| | ISSN 1977-1053 |
| --- | --- |
| Euroopan unionin
  virallinen lehti | C 185 |
| | |
| Suomenkielinen laitos | Tiedonantoja ja ilmoituksia | 63. vuosikerta4. kesäkuu 2020 |

ISSN 1977-1053

Euroopan unionin

virallinen lehti

C 185

Suomenkielinen laitos

Tiedonantoja ja ilmoituksia

63. vuosikerta4. kesäkuu 2020

---

| Sisältö | Sivu |
| --- | --- |
| | II   Tiedonannot |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT |
| | Euroopan komissio |
| 2020/C 185/01 | Ilmoitetun keskittymän vastustamatta jättäminen (Asia M.9845 – Davidson Kempner Capital Management / GoldenTree Asset Management / Quorum Health Corporation) (
  1
  ) | 1 |

Sisältö

Sivu

II   Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Euroopan komissio

2020/C 185/01

Ilmoitetun keskittymän vastustamatta jättäminen (Asia M.9845 – Davidson Kempner Capital Management / GoldenTree Asset Management / Quorum Health Corporation) (
  1
  )

1

1

---

| | IV   Tiedotteet |
| --- | --- |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET |
| | Euroopan komissio |
| 2020/C 185/02 | Euron kurssi — 3. kesäkuuta 2020 | 2 |
| | EUROOPAN TALOUSALUEESEEN LIITTYVÄT TIEDOTTEET |
| | EFTAn valvontaviranomainen |
| 2020/C 185/03 | Lentoliikenteen harjoittamisen yhteisistä säännöistä yhteisössä annetun Euroopan parlamentin ja neuvoston asetuksen (EY) N:o 1008/2008 16 artiklan 4 kohdan nojalla annettu EFTAn valvontaviranomaisen ilmoitus Säännöllistä lentoliikennettä koskevien julkisen palvelun velvoitteiden asettaminen (
  1
  ) | 3 |
| 2020/C 185/04 | Lentoliikenteen harjoittamisen yhteisistä säännöistä yhteisössä annetun Euroopan parlamentin ja neuvoston asetuksen (EY) N:o 1008/2008 17 artiklan 5 kohdan nojalla annettu EFTAn valvontaviranomaisen ilmoitus Tarjouspyyntö säännöllisen lentoliikenteen harjoittamisesta julkisen palvelun velvoitteiden mukaisesti (
  1
  ) | 4 |

IV   Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

2020/C 185/02

Euron kurssi — 3. kesäkuuta 2020

2

EUROOPAN TALOUSALUEESEEN LIITTYVÄT TIEDOTTEET

EFTAn valvontaviranomainen

2020/C 185/03

Lentoliikenteen harjoittamisen yhteisistä säännöistä yhteisössä annetun Euroopan parlamentin ja neuvoston asetuksen (EY) N:o 1008/2008 16 artiklan 4 kohdan nojalla annettu EFTAn valvontaviranomaisen ilmoitus Säännöllistä lentoliikennettä koskevien julkisen palvelun velvoitteiden asettaminen (
  1
  )

1

3

2020/C 185/04

Lentoliikenteen harjoittamisen yhteisistä säännöistä yhteisössä annetun Euroopan parlamentin ja neuvoston asetuksen (EY) N:o 1008/2008 17 artiklan 5 kohdan nojalla annettu EFTAn valvontaviranomaisen ilmoitus Tarjouspyyntö säännöllisen lentoliikenteen harjoittamisesta julkisen palvelun velvoitteiden mukaisesti (
  1
  )

1

4

---

| | V   Ilmoitukset |
| --- | --- |
| | YHTEISEN KAUPPAPOLITIIKAN TOTEUTTAMISEEN LIITTYVÄT MENETTELYT |
| | Euroopan komissio |
| 2020/C 185/05 | Ilmoitus tiettyjen Kiinan kansantasavallasta peräisin olevien seostamattomasta teräksestä valmistettujen esi- ja jälkijännitettyjen lankojen ja säikeislankojen (esi- ja jälkijännitetyt langat ja säikeislangat) tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta | 5 |
| | MUUT SÄÄDÖKSET |
| | Euroopan komissio |
| 2020/C 185/06 | Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla | 16 |
| 2020/C 185/07 | Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen | 20 |
| 2020/C 185/08 | Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen | 24 |

V   Ilmoitukset

YHTEISEN KAUPPAPOLITIIKAN TOTEUTTAMISEEN LIITTYVÄT MENETTELYT

Euroopan komissio

2020/C 185/05

Ilmoitus tiettyjen Kiinan kansantasavallasta peräisin olevien seostamattomasta teräksestä valmistettujen esi- ja jälkijännitettyjen lankojen ja säikeislankojen (esi- ja jälkijännitetyt langat ja säikeislangat) tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta

5

MUUT SÄÄDÖKSET

Euroopan komissio

2020/C 185/06

Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla

16

2020/C 185/07

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

20

2020/C 185/08

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

24

---

| | |
| --- | --- |
| | (1)   ETA:n kannalta merkityksellinen teksti. |

---

(1)   ETA:n kannalta merkityksellinen teksti.

1

| FI | |
| --- | --- |

FI

---

II Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Euroopan komissio

| 4.6.2020 | FI | Euroopan unionin virallinen lehti | C 185/1 |
| --- | --- | --- | --- |

4.6.2020

FI

Euroopan unionin virallinen lehti

C 185/1

---

Ilmoitetun keskittymän vastustamatta jättäminen

(Asia M.9845 – Davidson Kempner Capital Management / GoldenTree Asset Management / Quorum Health Corporation)

(ETA:n kannalta merkityksellinen teksti)

(2020/C 185/01)

Komissio päätti 28. toukokuuta 2020 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 (1) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla

| — | komission kilpailun pääosaston verkkosivuilla (http://ec.europa.eu/competition/mergers/cases/); sivuilla on monenlaisia hakukeinoja sulautumapäätösten löytämiseksi, muun muassa yritys-, asianumero-, päivämäärä- ja alakohtaiset hakemistot, |
| --- | --- |

—

komission kilpailun pääosaston verkkosivuilla (http://ec.europa.eu/competition/mergers/cases/); sivuilla on monenlaisia hakukeinoja sulautumapäätösten löytämiseksi, muun muassa yritys-, asianumero-, päivämäärä- ja alakohtaiset hakemistot,

| — | sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32020M9845. EUR-Lex on Euroopan unionin oikeuden online-tietokanta. |
| --- | --- |

—

sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32020M9845. EUR-Lex on Euroopan unionin oikeuden online-tietokanta.

---

(1)  EUVL L 24, 29.1.2004, s. 1.

---

IV Tiedotteet

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDOTTEET

Euroopan komissio

| 4.6.2020 | FI | Euroopan unionin virallinen lehti | C 185/2 |
| --- | --- | --- | --- |

4.6.2020

FI

Euroopan unionin virallinen lehti

C 185/2

---

Euron kurssi (1)

3. kesäkuuta 2020

(2020/C 185/02)

1 euro =

| | Rahayksikkö | Kurssi |
| --- | --- | --- |
| USD | Yhdysvaltain dollaria | 1,1194 |
| JPY | Japanin jeniä | 121,54 |
| DKK | Tanskan kruunua | 7,4547 |
| GBP | Englannin puntaa | 0,89065 |
| SEK | Ruotsin kruunua | 10,4588 |
| CHF | Sveitsin frangia | 1,0793 |
| ISK | Islannin kruunua | 151,00 |
| NOK | Norjan kruunua | 10,6777 |
| BGN | Bulgarian leviä | 1,9558 |
| CZK | Tšekin korunaa | 26,660 |
| HUF | Unkarin forinttia | 345,89 |
| PLN | Puolan zlotya | 4,4135 |
| RON | Romanian leuta | 4,8393 |
| TRY | Turkin liiraa | 7,5703 |
| AUD | Australian dollaria | 1,6280 |
| CAD | Kanadan dollaria | 1,5173 |
| HKD | Hongkongin dollaria | 8,6757 |
| NZD | Uuden-Seelannin dollaria | 1,7532 |
| SGD | Singaporen dollaria | 1,5656 |
| KRW | Etelä-Korean wonia | 1 364,09 |
| ZAR | Etelä-Afrikan randia | 19,0844 |
| CNY | Kiinan juan renminbiä | 7,9599 |
| HRK | Kroatian kunaa | 7,5720 |
| IDR | Indonesian rupiaa | 15 885,35 |
| MYR | Malesian ringgitiä | 4,7703 |
| PHP | Filippiinien pesoa | 55,923 |
| RUB | Venäjän ruplaa | 77,0055 |
| THB | Thaimaan bahtia | 35,339 |
| BRL | Brasilian realia | 5,7993 |
| MXN | Meksikon pesoa | 24,2772 |
| INR | Intian rupiaa | 84,5055 |

Rahayksikkö

Kurssi

USD

Yhdysvaltain dollaria

1,1194

JPY

Japanin jeniä

121,54

DKK

Tanskan kruunua

7,4547

GBP

Englannin puntaa

0,89065

SEK

Ruotsin kruunua

10,4588

CHF

Sveitsin frangia

1,0793

ISK

Islannin kruunua

151,00

NOK

Norjan kruunua

10,6777

BGN

Bulgarian leviä

1,9558

CZK

Tšekin korunaa

26,660

HUF

Unkarin forinttia

345,89

PLN

Puolan zlotya

4,4135

RON

Romanian leuta

4,8393

TRY

Turkin liiraa

7,5703

AUD

Australian dollaria

1,6280

CAD

Kanadan dollaria

1,5173

HKD

Hongkongin dollaria

8,6757

NZD

Uuden-Seelannin dollaria

1,7532

SGD

Singaporen dollaria

1,5656

KRW

Etelä-Korean wonia

1 364,09

ZAR

Etelä-Afrikan randia

19,0844

CNY

Kiinan juan renminbiä

7,9599

HRK

Kroatian kunaa

7,5720

IDR

Indonesian rupiaa

15 885,35

MYR

Malesian ringgitiä

4,7703

PHP

Filippiinien pesoa

55,923

RUB

Venäjän ruplaa

77,0055

THB

Thaimaan bahtia

35,339

BRL

Brasilian realia

5,7993

MXN

Meksikon pesoa

24,2772

INR

Intian rupiaa

84,5055

---

(1)  Lähde: Euroopan keskuspankin ilmoittama viitekurssi.

---

EUROOPAN TALOUSALUEESEEN LIITTYVÄT TIEDOTTEET

EFTAn valvontaviranomainen

| 4.6.2020 | FI | Euroopan unionin virallinen lehti | C 185/3 |
| --- | --- | --- | --- |

4.6.2020

FI

Euroopan unionin virallinen lehti

C 185/3

---

Lentoliikenteen harjoittamisen yhteisistä säännöistä yhteisössä annetun Euroopan parlamentin ja neuvoston asetuksen (EY) N:o 1008/2008 16 artiklan 4 kohdan nojalla annettu EFTAn valvontaviranomaisen ilmoitus

Säännöllistä lentoliikennettä koskevien julkisen palvelun velvoitteiden asettaminen

(ETA:n kannalta merkityksellinen teksti)

(2020/C 185/03)

| Jäsenvaltio | Norja |
| --- | --- |
| Reitti | Harstad-Narvik–Bodø–Harstad-Narvik |
| Julkisen palvelun velvoitteen voimaantulopäivä | 1. tammikuuta 2021 |
| Osoite, jossa muutettuja julkisen palvelun velvoitteita koskeva teksti ja kaikki siihen liittyvät merkitykselliset tiedot ja/tai asiakirjat ovat saatavilla | Samferdselsdepartementet
  Postboks 8010 Dep
  0030 OSLO
  NORWAY
  Puhelin: + 47 22248353
  postmottak@sd.dep.no
  https://www.regjeringen.no/en/find-document/id2000006/?documenttype=dokumenter/anbud |

Jäsenvaltio

Norja

Reitti

Harstad-Narvik–Bodø–Harstad-Narvik

Julkisen palvelun velvoitteen voimaantulopäivä

1. tammikuuta 2021

Osoite, jossa muutettuja julkisen palvelun velvoitteita koskeva teksti ja kaikki siihen liittyvät merkitykselliset tiedot ja/tai asiakirjat ovat saatavilla

Samferdselsdepartementet

Postboks 8010 Dep

0030 OSLO

NORWAY

Puhelin: + 47 22248353

postmottak@sd.dep.no

https://www.regjeringen.no/en/find-document/id2000006/?documenttype=dokumenter/anbud

---

| 4.6.2020 | FI | Euroopan unionin virallinen lehti | C 185/4 |
| --- | --- | --- | --- |

4.6.2020

FI

Euroopan unionin virallinen lehti

C 185/4

---

Lentoliikenteen harjoittamisen yhteisistä säännöistä yhteisössä annetun Euroopan parlamentin ja neuvoston asetuksen (EY) N:o 1008/2008 17 artiklan 5 kohdan nojalla annettu EFTAn valvontaviranomaisen ilmoitus

Tarjouspyyntö säännöllisen lentoliikenteen harjoittamisesta julkisen palvelun velvoitteiden mukaisesti

(ETA:n kannalta merkityksellinen teksti)

(2020/C 185/04)

| Jäsenvaltio | Norja |
| --- | --- |
| Reitti | Harstad-Narvik–Bodø–Harstad-Narvik |
| Sopimuksen voimassaoloaika | 1 tammikuuta 2021–31 maaliskuuta 2022 |
| Tarjousten jättämisen määräaika | 10 elokuuta 2020 (alustava määräaika) |
| Osoite, jossa tarjouspyynnön teksti ja julkiseen tarjouskilpailuun ja muutettuihin julkisen palvelun velvoitteisiin liittyvät merkitykselliset tiedot ja/tai asiakirjat ovat saatavilla | Samferdselsdepartementet
  Postboks 8010 Dep
  0030 Oslo
  NORWAY
  Puhelin: +47 22248353
  postmottak@sd.dep.no
  https://www.regjeringen.no/en/find-document/id2000006/?documenttype=dokumenter/anbud |

Jäsenvaltio

Norja

Reitti

Harstad-Narvik–Bodø–Harstad-Narvik

Sopimuksen voimassaoloaika

1 tammikuuta 2021–31 maaliskuuta 2022

Tarjousten jättämisen määräaika

10 elokuuta 2020 (alustava määräaika)

Osoite, jossa tarjouspyynnön teksti ja julkiseen tarjouskilpailuun ja muutettuihin julkisen palvelun velvoitteisiin liittyvät merkitykselliset tiedot ja/tai asiakirjat ovat saatavilla

Samferdselsdepartementet

Postboks 8010 Dep

0030 Oslo

NORWAY

Puhelin: +47 22248353

postmottak@sd.dep.no

https://www.regjeringen.no/en/find-document/id2000006/?documenttype=dokumenter/anbud

---

V Ilmoitukset

YHTEISEN KAUPPAPOLITIIKAN TOTEUTTAMISEEN LIITTYVÄT MENETTELYT

Euroopan komissio

| 4.6.2020 | FI | Euroopan unionin virallinen lehti | C 185/5 |
| --- | --- | --- | --- |

4.6.2020

FI

Euroopan unionin virallinen lehti

C 185/5

---

Ilmoitus tiettyjen Kiinan kansantasavallasta peräisin olevien seostamattomasta teräksestä valmistettujen esi- ja jälkijännitettyjen lankojen ja säikeislankojen (esi- ja jälkijännitetyt langat ja säikeislangat) tuontiin sovellettavien polkumyynnin vastaisten toimenpiteiden voimassaolon päättymistä koskevan tarkastelun vireillepanosta

(2020/C 185/05)

Julkaistuaan ilmoituksen (1) Kiinan kansantasavallasta, jäljempänä ’Kiina’, ’asianomainen maa’, peräisin olevien tiettyjen seostamattomasta teräksestä valmistettujen esi- ja jälkijännitettyjen lankojen ja säikeislankojen, jäljempänä ’esi- ja jälkijännitetyt langat ja säikeislangat’, tuontiin sovellettavien polkumyynnin vastaisten toimenpiteiden voimassaolon lähestyvästä päättymisestä Euroopan komissio on vastaanottanut polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun neuvoston asetuksen (EU) 2016/1036 (2), jäljempänä ’perusasetus’, 11 artiklan 2 kohdan mukaisia tarkastelupyyntöjä.

1.   Tarkastelupyyntö

Pyynnön esitti 2. maaliskuuta 2020 European Stress Information Service (ESIS), jäljempänä ’pyynnön esittäjä’, sellaisten tuottajien puolesta, joiden tuotanto muodostaa yli 25 prosenttia tiettyjen esi- ja jälkijännitettyjen lankojen ja säikeislankojen kokonaistuotannosta unionissa.

Avoin versio pyynnöstä ja analyysi unionin tuottajien tuesta pyynnölle ovat saatavilla asianomaisten osapuolten tarkasteltavaksi tarkoitetussa asiakirja-aineistossa. Tämän ilmoituksen 5.5 kohdassa annetaan tietoa oikeudesta tutustua asianomaisten osapuolten tarkasteltavaksi tarkoitettuun asiakirja-aineistoon.

2.   Tarkastelun kohteena oleva tuote

Tarkastelun kohteena oleva tuote on pinnoittamattomat seostamattomasta teräksestä valmistetut langat, sinkillä pinnoitetut seostamattomasta teräksestä valmistetut langat ja pinnoitetut tai pinnoittamattomat seostamattomasta teräksestä valmistetut säikeislangat, joissa on enintään 18 lankaa, vähintään 0,6 painoprosenttia hiiltä, joiden poikkileikkauksen suurin läpimitta on suurempi kuin 3 mm ja jotka nykyisin luokitellaan CN-koodeihin ex 7217 10 90, ex 7217 20 90, ex 7312 10 61, ex 7312 10 65 ja ex 7312 10 69 (Taric-koodit 7217109010, 7217209010, 7312106191, 7312106591 ja 7312106991). Voimassa olevat toimenpiteet eivät koske galvanoituja (joita ei ole kuitenkaan pinnoitettu millään muulla materiaalilla) seitsemästä langasta koostuvia säikeislankoja, joissa keskellä olevan langan läpimitta on sama tai alle 3 prosenttia suurempi kuin muiden kuuden langan läpimitta, eivätkä ne ole tämän tarkastelun kohteena (3).

3.   Voimassa olevat toimenpiteet

Tällä hetkellä voimassa oleva toimenpide on lopulliset polkumyyntitullit, jotka on otettu käyttöön komission täytäntöönpanoasetuksella (EU) N:o 2015/865 (4), sellaisena kuin se on viimeksi muutettuna komission täytäntöönpanoasetuksella (EU) 2019/1382 (5).

4.   Tarkastelun perusteet

Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin jatkumiseen tai toistumiseen ja unionin tuotannonalalle aiheutuneen vahingon jatkumiseen tai toistumiseen.

4.1   
  Polkumyynnin jatkumisen tai toistumisen todennäköisyyttä koskeva väite

Pyynnön esittäjä väitti, että ei ole asianmukaista käyttää Kiinan kotimarkkinoiden hintoja ja kustannuksia perusasetuksen 2 artiklan 6 a kohdan b alakohdassa tarkoitettujen merkittävien vääristymien esiintymisen vuoksi.

Perustellakseen merkittäviä vääristymiä koskevia väitteitään pyynnön esittäjä viittasi komission yksiköiden 20. joulukuuta 2017 laatimaan maaraporttiin, jossa kuvaillaan Kiinassa vallitsevia erityisiä markkinaolosuhteita (6). Pyynnön esittäjä viittasi erityisesti teräsalaan vaikuttaviin vääristymiin, sillä teräs on valssilangan tärkein raaka-aine, sekä yleisiin energian, maan ja työvoiman vääristymiä koskeviin lukuihin. Lisäksi pyynnön esittäjä tukeutui julkisesti saatavilla oleviin tietoihin, jotka osoittavat, että valssilangan hinnat Kiinassa ovat merkittävästi vääristyneet valtion puuttumisen vuoksi: 13. viisivuotissuunnitelmaan, ja lähemmin terässektoria koskevaan ”Terästeollisuuden mukautus- ja päivityssuunnitelmaan vuosiksi 2016–2020”, jonka tavoitteena on edistää ja kehittää terästeollisuutta Kiinan talouden kannustettuna tuotannonalana, sekä valtioneuvoston päätökseen nro 40 teollisuuden rakennemuutoksien edistämistä koskevien tilapäisten määräysten täytäntöönpanosta, jossa terästeollisuus määritellään strategiseksi, ensisijaiseksi ja kannustettavaksi teollisuudenalaksi.

Näin ollen polkumyynnin jatkumista ja toistumista koskeva väite perustuu perusasetuksen 2 artiklan 6 a kohdan a alakohta huomioon ottaen laskennallisen normaaliarvon, joka on määritetty asianmukaisen edustavan maan vääristymättömiä hintoja tai vertailuarvoja osoittavien tuotanto- ja myyntikustannusten perusteella, ja Kiinasta peräisin olevan, tarkastelun kohteena olevan tuotteen useisiin kolmansiin maihin suuntautuvan viennin yhteydessä veloitetun vientihinnan (noudettuna lähettäjältä -tasolla) vertailuun, koska Kiinasta ei tällä hetkellä tule merkittäviä tuontimääriä unioniin. Tämän perusteella lasketut polkumyyntimarginaalit ovat Kiinan osalta huomattavat.

Käytettävissä olevien tietojen perusteella komissio katsoo, että on olemassa perusasetuksen 5 artiklan 9 kohdan mukainen riittävä näyttö, joka osoittaa, että hintoihin ja kustannuksiin vaikuttavien merkittävien vääristymien vuoksi Kiinan kotimarkkinoiden hintojen ja kustannusten käyttö ei ole asianmukaista, joten on perusteltua panna tutkimus vireille perusasetuksen 2 artiklan 6 a kohdan perusteella.

Maaraportti on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla (7).

4.2   
  Vahingon jatkumisen tai toistumisen todennäköisyyttä koskeva väite

Pyynnön esittäjä on toimittanut näyttöä siitä, että jos toimenpiteiden annetaan raueta, tarkastelun kohteena olevan tuotteen tuonti asianomaisesta maasta unioniin todennäköisesti kasvaa, koska Kiinassa on käyttämätöntä kapasiteettia ja unionin markkinat ovat houkuttelevat. Lisäksi toimenpiteiden puuttuessa Kiinan vientihinnat olisivat riittävän matalat aiheuttaakseen lisää vahinkoa unionin tuotannonalalle. Pyynnön esittäjä väittää, että Kiinasta polkumyyntihinnoilla tulevan tuonnin merkittävä kasvu todennäköisesti heikentäisi entisestään unionin tuotannonalan taloudellista tilannetta, jos toimenpiteiden annetaan raueta. Unionin tuotannonalan taloudellinen tilanne parani, mutta se on edelleen vaikea.

Lopuksi pyynnön esittäjä väittää, että unionin tuotannonalan vahinkotilanteen paraneminen johtuu pääasiassa toimenpiteiden voimassaolosta ja että Kiinasta peräisin olevan polkumyyntihinnoilla tapahtuvan tuonnin huomattava kasvaminen johtaisi todennäköisesti unionin tuotannonalalle aiheutuvaan lisävahinkoon, jos toimenpiteiden annetaan raueta. Matalilla hinnoilla ja suurilla määrillä olisi yhdessä huomattava haitallinen vaikutus unionin tuotannonalan yleiseen taloudelliseen tilanteeseen, etenkin myyntimääriin, hintoihin ja kannattavuuteen.

5.   Menettely

Kuultuaan perusasetuksen 15 artiklan 1 kohdalla perustettua komiteaa komissio on tullut siihen tulokseen, että polkumyynnin ja vahingon todennäköisyydestä on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee tarkastelun vireille perusasetuksen 11 artiklan 2 kohdan mukaisesti.

Toimenpiteiden voimassaolon päättymistä koskevassa tarkastelussa selvitetään, johtaisiko toimenpiteiden voimassaolon päättyminen todennäköisesti asianomaisesta maasta peräisin olevan, tarkastelun kohteena olevan tuotteen polkumyynnin jatkumiseen tai toistumiseen ja unionin tuotannonalalle aiheutuvan vahingon jatkumiseen tai toistumiseen.

Euroopan parlamentin ja neuvoston asetuksella (EU) 2018/825 (8), joka tuli voimaan 8. kesäkuuta 2018 (kaupan suojatoimien nykyaikaistamista koskeva paketti), otettiin käyttöön merkittäviä muutoksia polkumyyntimenettelyissä aiemmin käytössä olleisiin aikatauluihin ja määräaikoihin. Määräaikoja, joissa asianomaisten osapuolten on ilmoittauduttava erityisesti tutkimusten alkuvaiheessa, on lyhennetty.

Komissio myös kiinnittää osapuolten huomion siihen, että Covid-19-epidemian vuoksi on julkaistu tähän menettelyyn mahdollisesti sovellettava ilmoitus (9) Covid-19-epidemian vaikutuksista polkumyynnin ja tukien vastaisiin tutkimuksiin.

5.1   
  Tarkastelua koskeva tutkimusajanjakso ja tarkastelujakso

Polkumyynnin jatkumista tai toistumista koskeva tutkimus kattaa 1. tammikuuta 2019 ja 31. joulukuuta 2019 välisen ajanjakson, jäljempänä ’tarkastelua koskeva tutkimusajanjakso’. Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkastellaan kaudella, joka ulottuu 1. päivästä tammikuuta 2016 tutkimusajanjakson loppuun, jäljempänä ’tarkastelujakso’.

5.2   
  Pyyntöä koskevat huomautukset ja tutkimuksen vireillepano

Kaikkia asianomaisia osapuolia pyydetään esittämään näkökantansa tuotantopanoksista ja harmonoidun järjestelmän (HS-nimikkeistö) koodeista (10), jotka on esitetty pyynnöissä, 15 päivän kuluessa tämän ilmoituksen julkaisemisesta Euroopan unionin virallisessa lehdessä (11).

Kaikkien asianomaisten osapuolten, jotka haluavat esittää huomautuksia pyynnöistä (myös vahinkoon ja syy-yhteyteen liittyvistä seikoista) tai mistä tahansa tutkimuksen vireillepanoa koskevista näkökohdista (myös pyyntöjen saaman tuen asteesta), on tehtävä se 37 päivän kuluessa tämän ilmoituksen julkaisemisesta

Tutkimuksen vireillepanoa koskevat kuulemispyynnöt on esitettävä 15 päivän kuluessa tämän ilmoituksen julkaisemisesta.

5.3   
  Menettely polkumyynnin jatkumisen tai toistumisen todennäköisyyden määrittämiseksi

Toimenpiteiden voimassaolon päättymistä koskevassa tarkastelussa komissio tutkii unioniin tarkastelua koskevalla tutkimusajanjaksolla suuntautunutta vientiä ja unioniin suuntautuneesta viennistä riippumatta selvittää, onko tarkastelun kohteena olevaa tuotetta asianomaisessa maassa tuottavien ja myyvien yritysten tilanne sellainen, että unioniin polkumyyntihinnoilla tapahtuva vienti todennäköisesti jatkuisi tai toistuisi, jos toimenpiteiden voimassaolo päättyy.

Näin ollen kaikkia asianomaisessa maassa toimivia tarkastelun kohteena olevan tuotteen tuottajia (12), riippumatta siitä, veivätkö ne tarkastelun kohteena olevaa tuotetta unioniin tarkastelua koskevalla tutkimusajanjaksolla, pyydetään osallistumaan komission tutkimukseen.

5.3.1   Asianomaisen maan tuottajia koskeva tutkimus

Koska sellaisia asianomaisessa maassa toimivia vientiä harjoittavia tuottajia, joita tämä toimenpiteiden voimassaolon päättymistä koskeva tarkastelu koskee, voi olla huomattava määrä, komissio voi rajata tutkittavien tuottajien määrän kohtuulliseksi valitsemalla otoksen (tätä menettelyä kutsutaan ”otannaksi”), jotta tutkimus saataisiin päätökseen määräajassa. Otanta suoritetaan perusasetuksen 17 artiklan mukaisesti.

Jotta komissio pystyy päättämään otannan tarpeellisuudesta ja voi tarvittaessa valita otoksen, kaikkia tuottajia tai niiden edustajia, myös niitä, jotka eivät toimineet yhteistyössä tämän tarkastelun kohteena olevien toimenpiteiden käyttöönottoon johtaneessa tutkimuksessa, pyydetään toimittamaan komissiolle tiedot yrityksistään 7 päivän kuluessa tämän ilmoituksen julkaisemisesta. Tiedot on toimitettava TRON.tdi-tietokannan kautta seuraavaan osoitteeseen: https://tron.trade.ec.europa.eu/tron/tdi/form/20e1e7f7-fe7f-df42-c8e6-4195e2a29392 Tiedot Tron-tietokantaan pääsemiseksi annetaan jäljempänä 5.6 ja 5.9 kohdassa.

Saadakseen asianomaisen maan tuottajia koskevan otoksen valinnan kannalta tarpeellisina pitämänsä tiedot komissio ottaa lisäksi yhteyttä asianomaisen maan viranomaisiin ja saattaa ottaa yhteyttä tiedossa oleviin tuottajien järjestöihin asianomaisessa maassa.

Jos otos tarvitaan, tuottajien valintaperusteena käytetään suurinta edustavaa tuotannon, myynnin tai viennin määrää, joka voidaan kohtuudella tutkia käytettävissä olevassa ajassa. Komissio ilmoittaa otokseen valituista yrityksistä kaikille tiedossa oleville tuottajille asianomaisessa maassa, asianomaisen maan viranomaisille ja asianomaisen maan tuottajien järjestöille tarvittaessa asianomaisen maan viranomaisten välityksellä.

Kun komissio on saanut tuottajien otoksen valintaa varten tarpeelliset tiedot, se ilmoittaa asianomaisille osapuolille siitä, onko ne sisällytetty otokseen. Otokseen valittujen tuottajien on palautettava täytetty kyselylomake 30 päivän kuluessa niiden otokseen sisällyttämistä koskevasta päätöksestä ilmoittamisen jälkeen, ellei toisin mainita.

Komissio liittää asianomaisten osapuolten tarkasteltavaksi tarkoitettuun asiakirja-aineistoon ilmoituksen valitusta otoksesta. Otoksen valintaa koskevien huomautusten on oltava perillä 3 päivän kuluessa otosta koskevasta päätöksestä ilmoittamisen jälkeen.

Kopio asianomaisen maan tuottajille tarkoitetusta kyselylomakkeesta on saatavilla asianomaisten osapuolten tarkasteltavaksi tarkoitetussa asiakirja-aineistossa sekä kauppapolitiikan pääosaston verkkosivustolla. https://trade.ec.europa.eu/tdi/case_details.cfm?id=2457

Niiden yritysten, jotka ovat ilmoittaneet suostuvansa mahdolliseen otokseen sisällyttämiseen mutta joita ei valita otokseen, katsotaan toimivan yhteistyössä, jäljempänä ’otokseen kuulumattomat yhteistyössä toimivat tuottajat’, sanotun kuitenkaan rajoittamatta perusasetuksen 18 artiklan mahdollista soveltamista.

5.3.2   Kiinaa koskeva lisämenettely

Kaikkia asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä perusasetuksen 2 artiklan 6 a kohdan soveltamisen osalta tässä ilmoituksessa annettujen ohjeiden mukaisesti. Nämä tiedot ja asiaa tukeva näyttö on toimitettava komissiolle 37 päivän kuluessa tämän ilmoituksen julkaisemisesta, ellei toisin mainita.

Perusasetuksen 2 artiklan 6 a kohdan e alakohdan mukaisesti komissio ilmoittaa pikaisesti vireillepanon jälkeen tutkimuksen osapuolille – asianomaisten osapuolten tarkasteltavaksi tarkoitettuun asiakirja-aineistoon liitetyllä ilmoituksella – merkityksellisistä lähteistä, joita se aikoo käyttää normaaliarvon määrittämiseksi Kiinan osalta perusasetuksen 2 artiklan 6 a kohdan nojalla. Tämä koskee kaikkia lähteitä ja tarvittaessa myös asianmukaisen edustavan kolmannen maan valintaa. Tutkimuksen osapuolille on annettava 10 päivää aikaa huomautusten toimittamiseen alkaen siitä, kun edellä tarkoitettu ilmoitus on liitetty asianomaisten osapuolten tarkasteltavaksi tarkoitettuun asiakirja-aineistoon.

Komission käytettävissä olevien tietojen mukaan mahdollinen edustava kolmas maa Kiinan osalta tässä tapauksessa on Intia. Asianmukaisen edustavan kolmannen maan lopullisen valinnan tekemiseksi komissio tutkii, onko olemassa maita, joiden taloudellinen kehitys on samaa tasoa kuin Kiinassa, joissa tuotetaan ja myydään tarkastelun kohteena olevaa tuotetta ja joissa asiaa koskevia tietoja on helposti saatavilla. Jos tällaisia maita on useampi kuin yksi, etusijalle asetetaan tarvittaessa maat, joissa sosiaaliturva ja ympäristönsuojelu ovat riittävällä tasolla.

Merkityksellisten lähteiden osalta komissio kehottaa kaikkia Kiinan tuottajia toimittamaan tiedot tarkastelun kohteena olevan tuotteen tuotannossa käytetyistä materiaaleista (raaka-aineista ja prosessoiduista materiaaleista) ja energiasta 15 päivän kuluessa tämän ilmoituksen julkaisemisesta. Tiedot on toimitettava TRON.tdi-tietokannan kautta seuraavaan osoitteeseen: https://tron.trade.ec.europa.eu/tron/tdi/form/90b11d9d-766d-e146-fd19-5ff81970023d Tiedot Tron-tietokantaan pääsemiseksi annetaan jäljempänä 5.6 ja 5.9 kohdassa.

Lisäksi kaikki esitettävät asiatiedot kustannusten ja hintojen arvioimiseksi perusasetuksen 2 artiklan 6 a kohdan a alakohdan nojalla on toimitettava 65 päivän kuluessa tämän ilmoituksen julkaisemisesta. Tällaiset asiatiedot olisi otettava yksinomaan julkisesti saatavilla olevista lähteistä.

Saadakseen tarpeelliseksi katsomansa tiedot perusasetuksen 2 artiklan 6 a kohdan b alakohdassa tarkoitettuja väitettyjä merkittäviä vääristymiä koskevaa tutkimustaan varten komissio asettaa lisäksi kyselylomakkeen Kiinan hallituksen saataville.

5.3.3   Etuyhteydettömiä tuojia koskeva tutkimus (13) (14)

Asianomaisesta maasta unioniin tulevan tarkastelun kohteena olevan tuotteen etuyhteydettömiä tuojia, myös niitä jotka eivät toimineet yhteistyössä tutkimuksessa, joka johti voimassa olevien toimenpiteiden käyttöönottoon, pyydetään osallistumaan tähän tutkimukseen.

Koska sellaisia etuyhteydettömiä tuojia, joita tämä toimenpiteiden voimassaolon päättymistä koskeva tarkastelu koskee, voi olla huomattava määrä, komissio voi rajata tutkittavien etuyhteydettömien tuojien määrän kohtuulliseksi valitsemalla otoksen (tätä menettelyä kutsutaan ”otannaksi”), jotta tutkimus saataisiin päätökseen säädetyssä määräajassa. Otanta suoritetaan perusasetuksen 17 artiklan mukaisesti.

Jotta komissio pystyy päättämään otannan tarpeellisuudesta ja voi tarvittaessa valita otoksen, kaikkia etuyhteydettömiä tuojia tai niiden edustajia, myös niitä, jotka eivät toimineet yhteistyössä tämän tarkastelun kohteena olevien toimenpiteiden käyttöönottoon johtaneessa tutkimuksessa, pyydetään ilmoittautumaan komissiolle. Näiden osapuolten on ilmoittauduttava 7 päivän kuluessa tämän ilmoituksen julkaisemisesta toimittamalla komissiolle tämän ilmoituksen liitteessä II edellytetyt tiedot yrityksestään tai yrityksistään.

Saadakseen tiedot, jotka se katsoo tarpeellisiksi etuyhteydettömien tuojien otoksen valintaa varten, komissio voi lisäksi ottaa yhteyttä tiedossa oleviin tuojien järjestöihin.

Jos otos tarvitaan, tuojien valintaperusteena voidaan käyttää asianomaisesta maasta peräisin olevan, tarkastelun kohteena olevan tuotteen suurinta edustavaa unionissa myytyä määrää, joka voidaan kohtuudella tutkia käytettävissä olevassa ajassa. Komissio ilmoittaa otokseen valituista yrityksistä kaikille tiedossa oleville etuyhteydettömille tuojille ja tuojien järjestöille.

Komissio myös liittää asianomaisten osapuolten tarkasteltavaksi tarkoitettuun asiakirja-aineistoon ilmoituksen valitusta otoksesta. Otoksen valintaa koskevien huomautusten on oltava perillä 3 päivän kuluessa otosta koskevasta päätöksestä ilmoittamisen jälkeen.

Saadakseen tutkimuksensa kannalta tarpeellisiksi katsomansa tiedot komissio lähettää kyselylomakkeet otokseen valituille etuyhteydettömille tuojille. Näiden osapuolten on palautettava täytetty kyselylomake 30 päivän kuluessa otoksen valinnasta ilmoittamisen jälkeen, ellei toisin mainita.

Kopio etuyhteydettömille tuojille tarkoitetusta kyselylomakkeesta on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla. https://trade.ec.europa.eu/tdi/case_details.cfm?id=2457.

5.4   
  Menettely vahingon jatkumisen tai toistumisen todennäköisyyden määrittämiseksi

Jotta voidaan määrittää, onko unionin tuotannonalaan kohdistuvan vahingon jatkuminen tai toistuminen todennäköistä, tarkastelun kohteena olevan tuotteen tuottajia unionissa pyydetään osallistumaan komission tutkimukseen.

5.4.1   Unionin tuottajia koskeva tutkimus

Koska sellaisia unionin tuottajia, joita tämä toimenpiteiden voimassaolon päättymistä koskeva tarkastelu koskee, on huomattava määrä, komissio on päättänyt rajata tutkittavien unionin tuottajien määrän kohtuulliseksi valitsemalla otoksen, jotta tutkimus saataisiin päätökseen säädetyssä määräajassa (tätä menettelyä kutsutaan myös ’otannaksi’). Otanta suoritetaan perusasetuksen 17 artiklan mukaisesti.

Komissio on valinnut alustavasti unionin tuottajien otoksen. Tarkemmat tiedot ovat asianomaisten osapuolten tarkasteltavaksi tarkoitetussa asiakirja-aineistossa. Asianomaisia osapuolia kehotetaan esittämään huomautuksia alustavasta otoksesta. Lisäksi muiden unionin tuottajien tai niiden edustajien, jotka katsovat, että niiden olisi kuuluttava otokseen, on otettava yhteyttä komissioon 7 päivän kuluessa tämän ilmoituksen julkaisemisesta. Alustavaa otosta koskevien huomautusten on oltava perillä 7 päivän kuluessa tämän ilmoituksen julkaisemisesta, ellei toisin mainita.

Komissio ilmoittaa otokseen lopullisesti valituista yrityksistä kaikille tiedossa oleville unionin tuottajille ja/tai niiden järjestöille.

Otokseen valittujen unionin tuottajien on palautettava täytetty kyselylomake 30 päivän kuluessa niiden otokseen sisällyttämistä koskevasta päätöksestä ilmoittamisen jälkeen, ellei toisin mainita.

Kopio unionin tuottajille tarkoitetusta kyselylomakkeesta on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla.

https://trade.ec.europa.eu/tdi/case_details.cfm?id=2457.

5.5   
  Menettely unionin edun arvioimiseksi

Jos polkumyynnin ja vahingon jatkumisen tai toistumisen todennäköisyyttä koskevat väitteet ovat perusteltuja, tehdään perusasetuksen 21 artiklan mukaisesti päätös siitä, onko polkumyynnin vastaisten toimenpiteiden pitäminen voimassa unionin edun mukaista.

Unionin tuottajia, tuojia ja niitä edustavia järjestöjä, käyttäjiä ja niitä edustavia järjestöjä, ammattiyhdistyksiä sekä kuluttajia edustavia järjestöjä pyydetään toimittamaan komissiolle tietoja siitä, ovatko toimenpiteet unionin edun mukaisia. Voidakseen osallistua tutkimukseen kuluttajia edustavien järjestöjen on osoitettava, että niiden toiminnan ja tarkastelun kohteena olevan tuotteen välillä on objektiivisesti todettava yhteys.

Union edun arviointia koskevat tiedot on toimitettava 37 päivän kuluessa tämän ilmoituksen julkaisemisesta, ellei toisin mainita. Tiedot voidaan toimittaa joko vapaamuotoisesti tai täyttämällä komission laatima kyselylomake.

Kopio kyselylomakkeista, myös tarkastelun kohteena olevan tuotteen käyttäjille tarkoitetusta kyselylomakkeesta, on saatavilla asianomaisten osapuolten tarkasteltavaksi tarkoitetussa asiakirja-aineistossa ja kauppapolitiikan pääosaston verkkosivustolla https://trade.ec.europa.eu/tdi/case_details.cfm?id=2457

Perusasetuksen 21 artiklan mukaisesti toimitetut tiedot otetaan huomioon ainoastaan, jos tietojen tueksi on niitä toimitettaessa esitetty tosiasioihin perustuva näyttö.

5.6   
  Asianomaiset osapuolet

Voidakseen osallistua tutkimukseen asianomaisten osapuolten, kuten asianomaisen maan tuottajien, unionin tuottajien, tuojien ja niitä edustavien järjestöjen, käyttäjien ja niitä edustavien järjestöjen, ammattiyhdistysten sekä kuluttajia edustavien järjestöjen on ensin osoitettava, että niiden toiminnan ja tarkastelun kohteena olevan tuotteen välillä on objektiivisesti todettava yhteys.

Asianomaisen maan tuottajia, unionin tuottajia, tuojia ja niitä edustavia järjestöjä, jotka antoivat tietoja saataville 5.2, 5.3 ja 5.4 kohdassa kuvattujen menettelyjen mukaisesti, pidetään asianomaisina osapuolina, jos niiden toiminnan ja tarkastelun kohteena olevan tuotteen välillä on objektiivisesti todettava yhteys.

Muut osapuolet voivat osallistua tutkimukseen asianomaisina osapuolina vasta siitä hetkestä, jona ne ilmoittautuvat, edellyttäen että niiden toiminnan ja tarkastelun kohteena olevan tuotteen välillä on objektiivisesti todettava yhteys. Se, että katsotaan asianomaiseksi osapuoleksi, ei rajoita perusasetuksen 18 artiklan soveltamista.

Asianomaisten osapuolten tarkasteltavaksi tarkoitettuun asiakirja-aineistoon voi tutustua TRON.tdi-alustan kautta osoitteessa: https://tron.trade.ec.europa.eu/tron/TDI. Tutustumisoikeuden saamiseksi asiakirja-aineistoon on noudatettava kyseisellä sivulla olevia ohjeita.

5.7   
  Muut kirjalliset huomautukset

Kaikkia asianomaisia osapuolia pyydetään esittämään näkökantansa, toimittamaan tietoja ja esittämään asiaa tukevaa näyttöä tässä ilmoituksessa annettujen ohjeiden mukaisesti. Nämä tiedot ja asiaa tukeva näyttö on toimitettava komissiolle 37 päivän kuluessa tämän ilmoituksen julkaisemisesta, ellei toisin mainita.

5.8   
  Mahdollisuus tulla tutkimusta suorittavien komission yksiköiden kuulemaksi

Kaikki asianomaiset osapuolet voivat pyytää tulla tutkimusta suorittavien komission yksiköiden kuulemiksi. Kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut sekä yhteenveto siitä, mistä asianomainen osapuoli haluaa keskustella kuulemisen aikana. Kuuleminen rajoittuu niihin asioihin, jotka asianomaiset osapuolet ovat esittäneet kirjallisesti etukäteen.

Periaatteessa kuulemistilaisuuksia ei käytetä sellaisten asiatietojen esittämiseen, jotka eivät vielä ole asiakirja-aineistossa. Tästä huolimatta asianomaisia osapuolia voidaan ohjeistaa toimittamaan uusia asiatietoja kuulemisen jälkeen hyvän hallinnon toteuttamiseksi ja jotta komission yksiköt voivat edetä tutkimuksessa.

5.9   
  Kirjallisia huomautuksia, täytettyjen kyselylomakkeiden palauttamista ja kirjeenvaihtoa koskevat ohjeet

Komissiolle kaupan suojatoimiin liittyvien tutkimusten yhteydessä toimitettuihin tietoihin ei sovelleta tekijänoikeutta. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella komissio voi a) käyttää tietoja tässä kaupan suojatoimiin liittyvässä menettelyssä ja b) toimittaa tietoja tämän tutkimuksen asianomaisille osapuolille sellaisessa muodossa, että nämä voivat käyttää puolustautumisoikeuksiaan.

Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, täytetyt kyselylomakkeet ja kirjeenvaihto, on varustettava merkinnällä ”Sensitive” (15). Tämän tutkimuksen kuluessa tietoja toimittavia osapuolia kehotetaan perustelemaan luottamuksellista käsittelyä koskevat pyyntönsä.

Luottamuksellisia tietoja toimittavien asianomaisten osapuolten on toimitettava niistä perusasetuksen 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen on oltava riittävän yksityiskohtaisia, jotta luottamuksellisina toimitettujen tietojen olennainen sisältö voidaan kohtuullisesti ymmärtää. Jos luottamuksellisia tietoja toimittava osapuoli ei pysty osoittamaan hyvää syytä luottamuksellista käsittelyä koskevalle pyynnölleen tai ei liitä tietoihin ei-luottamuksellista yhteenvetoa, jonka muoto ja laatu vastaavat vaatimuksia, komissio voi jättää kyseiset tiedot huomiotta, paitsi jos asianmukaisten lähteiden perusteella voidaan vakuuttavasti osoittaa, että tiedot ovat oikeita.

Asianomaisten osapuolten on esitettävä kaikki huomautuksensa ja pyyntönsä TRON.tdi-tietokannan kautta (https://tron.trade.ec.europa.eu/tron/TDI), skannatut valtakirjat ja todistukset mukaan luettuina. Käyttämällä TRON.tdi-tietokantaa asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan TRON.tdi-tietokannan tai sähköpostin kautta, jolleivat ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien TRON.tdi-tietokannan tai sähköpostin kautta toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.

Komission postiosoite:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |

European Commission

Directorate-General for Trade

Directorate H

Office: CHAR 04/039

1049 Bruxelles/Brussel

BELGIQUE/BELGIË

TRON.tdi: https://tron.trade.ec.europa.eu/tron/tdi

Sähköpostiosoitteet:

| — | Polkumyynti: TRADE-R721-PSC-DUMPING@ec.europa.eu |
| --- | --- |

—

Polkumyynti: TRADE-R721-PSC-DUMPING@ec.europa.eu

| — | Vahinko: TRADE-R721-PSC-INJURY@ec.europa.eu |
| --- | --- |

—

Vahinko: TRADE-R721-PSC-INJURY@ec.europa.eu

6.   Tutkimuksen aikataulu

Tutkimus saatetaan perusasetuksen 11 artiklan 5 kohdan mukaisesti normaalisti päätökseen 12 kuukauden ja joka tapauksessa viimeistään 15 kuukauden kuluessa tämän ilmoituksen julkaisemisesta.

7.   Tietojen toimittaminen

Asianomaiset osapuolet voivat pääsääntöisesti toimittaa tietoja ainoastaan tämän ilmoituksen 5 kohdassa ilmoitetuissa määräajoissa.

Jotta tutkimus saataisiin päätökseen sitovassa määräajassa, komissio ei vastaanota asianomaisten osapuolten toimittamia huomautuksia sen määräajan jälkeen, joka on annettu lopullisten päätelmien ilmoittamista koskevien huomautusten esittämiselle, tai tapauksen mukaan sen määräajan jälkeen, joka on annettu täydentävien lopullisten päätelmien ilmoittamista koskevien huomautusten esittämiselle.

8.   Mahdollisuus esittää huomautuksia muiden osapuolten esittämistä tiedoista

Puolustautumisoikeuksien takaamiseksi asianomaisilla osapuolilla olisi oltava mahdollisuus esittää huomautuksia muiden asianomaisten osapuolten toimittamista tiedoista. Näin tehdessään asianomaiset osapuolet voivat käsitellä ainoastaan muiden asianomaisten osapuolten toimittamissa tiedoissa esiin tuotuja asioita eivätkä voi tuoda esiin uusia asioita.

Huomautukset, jotka koskevat muiden asianomaisten osapuolten vastauksena lopullisten päätelmien ilmoittamiseen toimittamia tietoja, olisi toimitettava 5 päivän kuluessa lopullisia päätelmiä koskevien huomautusten määräajasta, ellei toisin mainita. Jos ilmoitetaan täydentävät lopulliset päätelmät, muiden asianomaisten osapuolten vastauksena tähän täydentävään ilmoitukseen esittämät huomautukset olisi tehtävä 1 päivän kuluessa tätä täydentävää ilmoitusta koskevien huomautusten määräajasta, ellei toisin mainita.

Mainitut aikarajat eivät rajoita komission oikeutta pyytää lisätietoja asianomaisilta osapuolilta asianmukaisesti perustelluissa tapauksissa.

9.   Tässä ilmoituksessa mainittujen aikarajojen pidentäminen

Tässä ilmoituksessa mainittuja määräaikoja voidaan pidentää asianomaisten osapuolten pyynnöstä perustelluissa tapauksissa.

Tässä ilmoituksessa mainittujen määräaikojen pidennystä olisi pyydettävä ainoastaan poikkeuksellisissa olosuhteissa, ja pidennys myönnetään ainoastaan asianmukaisesti perustelluissa tapauksissa. Kyselylomakkeisiin vastaamisen määräaikaa voidaan yleensä pidentää 3 päivää ja pääsääntöisesti enintään 7 päivää. Muiden vireillepanoilmoituksessa täsmennettyjen tietojen toimittamisen määräaikoja voidaan pidentää 3 päivää, paitsi jos on näyttöä poikkeuksellisista olosuhteista.

10.   Yhteistyöstä kieltäytyminen

Jos asianomainen osapuoli kieltäytyy antamasta tarvittavia tietoja tai ei toimita niitä määräajassa tai jos se merkittävästi vaikeuttaa tutkimusta, päätelmät, jotka voivat olla myönteisiä tai kielteisiä, voidaan perusasetuksen 18 artiklan mukaisesti tehdä käytettävissä olevien tietojen perusteella.

Jos todetaan, että jokin asianomainen osapuoli on toimittanut vääriä tai harhaanjohtavia tietoja, nämä tiedot voidaan jättää huomiotta ja niiden sijasta voidaan käyttää käytettävissä olevia tietoja.

Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla kyseisen osapuolen kannalta epäedullisempi kuin siinä tapauksessa, että se olisi toiminut yhteistyössä.

Vastaamatta jättämistä tietokoneavusteisesti ei pidetä yhteistyöstä kieltäytymisenä sillä edellytyksellä, että asianomainen osapuoli osoittaa, että vastauksen esittäminen vaaditussa muodossa voisi aiheuttaa kohtuuttomasti ylimääräistä vaivaa tai lisäkuluja. Asianomaisen osapuolen tulisi ottaa välittömästi yhteyttä komissioon.

11.   Kuulemismenettelystä vastaava neuvonantaja

Asianomaiset osapuolet voivat pyytää kuulemismenettelystä vastaavaa neuvonantajaa osallistumaan kauppaan liittyviin menettelyihin. Neuvonantaja tarkastelee asiakirjoihin tutustumista koskevia pyyntöjä, asiakirjojen luottamuksellisuuteen liittyviä kiistoja, määräaikojen pidentämispyyntöjä ja mahdollisia muita pyyntöjä, jotka koskevat asianomaisten osapuolten ja kolmansien osapuolten puolustautumisoikeuksia menettelyn aikana.

Neuvonantaja voi järjestää asianomaisen osapuolen (asianomaisten osapuolten) ja komission yksiköiden välisiä kuulemisia ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti. Neuvonantajan kanssa järjestettävää kuulemista koskevat pyynnöt on tehtävä kirjallisesti, ja niissä on esitettävä pyynnölle perustelut. Neuvonantaja tutkii pyyntöjen perustelut. Tällaisia kuulemisia olisi järjestettävä vain, jos asioita ei ole ratkaistu ajallaan komission yksiköiden kanssa.

Kaikki pyynnöt on esitettävä hyvissä ajoin ja viipymättä, jottei vaaranneta menettelyjen hallittua etenemistä. Sen vuoksi asianomaisten osapuolten on pyydettävä kuulemismenettelystä vastaavan neuvonantajan osallistumista mahdollisimman pian sen jälkeen, kun osallistumisen perusteena oleva tapahtuma on aiheutunut. Jos kuulemista koskevat pyynnöt esitetään menettelylle vahvistetun aikataulun ulkopuolella, kuulemismenettelystä vastaava neuvonantaja tutkii syyt myöhässä oleviin pyyntöihin, esiin tuotujen asioiden luonteen sekä niiden vaikutuksen puolustautumisoikeuksiin. Tässä yhteydessä hän ottaa asianmukaisesti huomioon tarpeen varmistaa hyvän hallinnon toteutuminen ja tutkimuksen saattaminen päätökseen oikea-aikaisesti.

Asianomaiset osapuolet voivat saada lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston sivustolla http://ec.europa.eu/trade/trade-policy-and-you/contacts/hearing-officer/

12.   Mahdollisuus pyytää perusasetuksen 11 artiklan 3 kohdan mukaista tarkastelua

Koska tämä toimenpiteiden voimassaolon päättymistä koskeva tarkastelu pannaan vireille perusasetuksen 11 artiklan 2 kohdan säännösten nojalla, sen päätelmät eivät johda voimassa olevien toimenpiteiden muuttamiseen vaan joko niiden kumoamiseen tai voimassaolon jatkamiseen perusasetuksen 11 artiklan 6 kohdan mukaisesti.

Jos jokin asianomaisista osapuolista pitää perusteltuna toimenpiteiden tarkastelua niiden muuttamiseksi, kyseinen osapuoli voi pyytää perusasetuksen 11 artiklan 3 kohdan mukaista tarkastelua.

Osapuolet, jotka haluavat pyytää tällaista tarkastelua, joka tehtäisiin tässä ilmoituksessa mainitusta toimenpiteiden voimassaolon päättymistä koskevasta tarkastelusta riippumattomasti, voivat ottaa yhteyttä komissioon (yhteystiedot edellä).

13.   Henkilötietojen käsittely

Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (16) mukaisesti.

Tietosuojailmoitus, jossa annetaan tietoa henkilötietojen käsittelystä komission toteuttamissa kaupan suojatoimenpiteissä, on saatavilla kauppapolitiikan pääosaston verkkosivustolla http://ec.europa.eu/trade/policy/accessing-markets/trade-defence/

---

(1)  Ilmoitus tiettyjen polkumyynnin vastaisten toimenpiteiden voimassaolon lähestyvästä päättymisestä (EUVL C 322, 26.9.2019, s. 5).

(2)  EUVL L 176, 30.6.2016, s. 21.

(3)  Neuvoston täytäntöönpanoasetus (EU) N:o 986/2012, annettu 22 päivänä lokakuuta 2012, Kiinan kansantasavallasta peräisin olevien tiettyjen esi- ja jälkijännitettyjen lankojen ja säikeislankojen tuonnista annetulla asetuksella (EY) N:o 383/2009 käyttöön otettujen lopullisten polkumyyntitullien soveltamisalan täsmentämisestä (EUVL L 297, 26.10.2012, s. 1).

(4)  Komission täytäntöönpanoasetus (EU) 2015/865, annettu 4 päivänä kesäkuuta 2015, lopullisen polkumyyntitullin käyttöön ottamisesta Kiinan kansantasavallasta peräisin olevien tiettyjen seostamattomasta teräksestä valmistettujen esi- ja jälkijännitettyjen lankojen ja säikeislankojen tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 139, 5.6.2015, s. 12).

(5)  Komission täytäntöönpanoasetus (EU) 2019/1382, annettu 2 päivänä syyskuuta 2019, tiettyihin suojatoimenpiteiden kohteena oleviin terästuotteisiin sovellettavien polkumyyntitoimenpiteiden tai tukien vastaisten toimenpiteiden käyttöönotosta annettujen tiettyjen asetusten muuttamisesta (EUVL L 227, 3.9.2019, s. 1).

(6)  Komission yksikköjen valmisteluasiakirja ”Significant Distortions in the Economy of the People’s Republic of China for the Purposes of Trade Defence Investigations, 20.12.2017, SWD (2017) 483 final/2”, saatavilla osoitteessa http://trade.ec.europa.eu/doclib/docs/2017/december/tradoc_156474.pdf.

(7)  Maaraportissa mainitut asiakirjat voidaan asettaa saataville asianmukaisesti perustellusta pyynnöstä.

(8)  Euroopan parlamentin ja neuvoston asetus (EU) 2018/825, annettu 30 päivänä toukokuuta 2018, polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta annetun asetuksen (EU) 2016/1036 ja muista kuin Euroopan unionin jäsenvaltioista tapahtuvalta tuetulta tuonnilta suojautumisesta annetun asetuksen (EU) 2016/1037 muuttamisesta (EUVL L 143, 7.6.2018, s. 1).

(9)  https://eur-lex.europa.eu/legal-content/FI/TXT/?uri=CELEX%3A52020XC0316%2802%29

(10)  Tietoa HS-koodeista annetaan myös tarkastelupyynnön tiivistelmässä, joka on saatavilla kauppapolitiikan pääosaston verkkosivustolla (http://trade.ec.europa.eu/tdi/?).

(11)  Kaikkia viittauksia tämän ilmoituksen julkaisemiseen pidetään viittauksina tämän ilmoituksen julkaisemiseen Euroopan unionin virallisessa lehdessä, ellei toisin mainita.

(12)  Tuottaja on asianomaisissa maissa toimiva yritys, joka tuottaa tarkastelun kohteena olevaa tuotetta, mukaan lukien siihen etuyhteydessä oleva yritys, joka osallistuu tarkastelun kohteena olevan tuotteen tuotantoon, kotimarkkinamyyntiin tai vientiin.

(13)  Otokseen voidaan valita vain sellaisia tuojia, jotka eivät ole etuyhteydessä tuottajiin asianomaisessa maassa. Tuottajiin etuyhteydessä olevien tuojien on täytettävä kyselylomakkeen liite I kyseisten vientiä harjoittavien tuottajien osalta. Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24 päivänä marraskuuta 2015 annetun komission täytäntöönpanoasetuksen (EU) 2015/2447 127 artiklan mukaisesti henkilöiden katsotaan olevan etuyhteydessä keskenään, jos a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) kolmas osapuoli suoraan tai välillisesti omistaa, valvoo tai pitää hallussaan vähintään viittä prosenttia kummankin liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; tai h) he ovat saman perheen jäseniä (EUVL L 343, 29.12.2015, s. 558). Henkilöitä pidetään saman perheen jäseninä ainoastaan, jos heidän suhteensa on jokin seuraavista: i) aviopuolisot, ii) vanhempi ja lapsi, iii) sisarukset (myös puolisisarukset), iv) isovanhempi ja lapsenlapsi, v) setä, eno tai täti ja sisaren tai veljen lapsi, vi) appivanhempi ja vävy tai miniä, vii) langokset, kälykset tai lanko ja käly. Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 5 artiklan 4 kohdan mukaisesti ’henkilöllä’ tarkoitetaan luonnollista henkilöä, oikeushenkilöä ja henkilöiden yhteenliittymää, joka ei ole oikeushenkilö, mutta joka tunnustetaan unionin lainsäädännössä tai kansallisessa lainsäädännössä oikeustoimikelpoiseksi (EUVL L 269, 10.10.2013, s. 1).

(14)  Etuyhteydettömien tuojien antamia tietoja voidaan käyttää polkumyynnin määrittämisen lisäksi myös muihin tähän tutkimukseen liittyviin tarkoituksiin.

(15)  ”Sensitive”-merkinnällä varustettu asiakirja on perusasetuksen 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.

(16)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---

LIITE

| ☐ | Sensitive |
| --- | --- |
| ☐ | ”Open for inspection by interested parties” (asianomaisten tarkasteltavaksi) |
| (merkitkää rasti asianmukaiseen ruutuun) |

☐

Sensitive

☐

”Open for inspection by interested parties” (asianomaisten tarkasteltavaksi)

(merkitkää rasti asianmukaiseen ruutuun)

KIINAN KANSANTASAVALLASTA PERÄISIN OLEVIEN TIETTYJEN SEOSTAMATTOMASTA TERÄKSESTÄ VALMISTETTUJEN ESI- JA JÄLKIJÄNNITETTYJEN LANKOJEN JA SÄIKEISLANKOJEN TUONTIA KOSKEVA POLKUMYYNNIN VASTAINEN MENETTELY

TIETOJA ETUYHTEYDETTÖMIEN TUOJIEN OTOKSEN VALINTAA VARTEN

Tämä lomake on tarkoitettu etuyhteydettömien tuojien avuksi vireillepanoilmoituksen 5.3.3 kohdassa pyydettyjen otantaa koskevien tietojen toimittamista varten.

Molemmat kappaleet (”Sensitive” ja ”For inspection by interested parties”) on palautettava komissiolle vireillepanoilmoituksen mukaisesti.

1.   TUNNISTE- JA YHTEYSTIEDOT

Ilmoittakaa yrityksestänne seuraavat tiedot:

| Yrityksen nimi | |
| --- | --- |
| Osoite | |
| Yhteyshenkilö | |
| Sähköposti | |
| Puhelin | |
| Verkkosivusto | |

Yrityksen nimi

Osoite

Yhteyshenkilö

Sähköposti

Puhelin

Verkkosivusto

2.   LIIKEVAIHTO JA MYYNTIMÄÄRÄ

Ilmoittakaa yrityksen kokonaisliikevaihto euroina sekä liikevaihto ja vastaava paino vireillepanoilmoituksessa määriteltyjen lankojen ja säikeislankojen unioniin suuntautuneen tuonnin osalta ja Kiinan kansantasavallasta tuonnin jälkeen unionin markkinoilla tapahtuneen jälleenmyynnin osalta tarkastelua koskevan tutkimusajanjakson aikana eli 1. tammikuuta 2019–31. joulukuuta 2019. Ilmoittakaa käytetty painoyksikkö.

| | Tonnia | Arvo euroina |
| --- | --- | --- |
| Yrityksenne kokonaisliikevaihto euroina | | |
| Tarkastelun kohteena olevan tuotteen tuonti unioniin | | |
| Tarkastelun kohteena olevan tuotteen jälleenmyynti unionin markkinoilla Kiinan kansantasavallasta tuonnin jälkeen | | |

Tonnia

Arvo euroina

Yrityksenne kokonaisliikevaihto euroina

Tarkastelun kohteena olevan tuotteen tuonti unioniin

Tarkastelun kohteena olevan tuotteen jälleenmyynti unionin markkinoilla Kiinan kansantasavallasta tuonnin jälkeen

3.   YRITYKSENNE JA SIIHEN ETUYHTEYDESSÄ OLEVIEN YRITYSTEN TOIMINTA (1)

Selvittäkää yksityiskohtaisesti tarkastelun kohteena olevan tuotteen tuotantoon ja/tai myyntiin (vienti- ja/tai kotimarkkinamyynti) osallistuvan yrityksen ja kaikkien siihen etuyhteydessä olevien yritysten (esittäkää luettelo ja ilmoittakaa yhteys yritykseenne) toiminta. Tällaiseen toimintaan voi sisältyä muun muassa tarkastelun kohteena olevan tuotteen ostaminen tai sen tuottaminen alihankintajärjestelyjen mukaisesti taikka tarkastelun kohteena olevan tuotteen jalostaminen tai kauppa.

| Yrityksen nimi ja sijainti | Toiminnot | Yhteys yritykseenne |
| --- | --- | --- |
| | | |
| | | |
| | | |

Yrityksen nimi ja sijainti

Toiminnot

Yhteys yritykseenne

4.   MUITA TIETOJA

Ilmoittakaa muut asiaa koskevat tiedot, joiden yritys katsoo olevan hyödyksi komissiolle otoksen valinnassa.

5.   VAHVISTUS

Toimittamalla edellä mainitut tiedot yritys antaa suostumuksensa siihen, että se voidaan valita otokseen. Jos yritys valitaan otokseen, sen edellytetään täyttävän kyselylomakkeen ja suostuvan toimitiloissaan tehtävään tarkastuskäyntiin vastausten tarkastamiseksi. Jos yritys ilmoittaa, ettei se suostu mahdolliseen otokseen valintaan, sen katsotaan kieltäytyneen yhteistyöstä tutkimuksessa. Komissio tekee yhteistyöstä kieltäytyneitä tuojia koskevat päätelmänsä käytettävissä olevien tietojen perusteella, ja tällöin lopputulos voi olla kyseisen yrityksen kannalta epäedullisempi kuin siinä tapauksessa, että se olisi toiminut yhteistyössä.

Valtuutetun toimihenkilön allekirjoitus:

Valtuutetun toimihenkilön nimi ja asema:

Päiväys:

---

(1)  Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24 päivänä marraskuuta 2015 annetun komission täytäntöönpanoasetuksen (EU) 2015/2447 127 artiklan mukaisesti henkilöiden katsotaan olevan etuyhteydessä keskenään, jos a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) kolmas osapuoli suoraan tai välillisesti omistaa, valvoo tai pitää hallussaan vähintään viittä prosenttia kummankin liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; tai h) he ovat saman perheen jäseniä (EUVL L 343, 29.12.2015, s. 558). Henkilöitä pidetään saman perheen jäseninä ainoastaan, jos heidän suhteensa on jokin seuraavista: i) aviopuolisot, ii) vanhempi ja lapsi, iii) sisarukset (myös puolisisarukset), iv) isovanhempi ja lapsenlapsi, v) setä, eno tai täti ja sisaren tai veljen lapsi, vi) appivanhempi ja vävy tai miniä, vii) langokset, kälykset tai lanko ja käly. Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 5 artiklan 4 kohdan mukaisesti ’henkilöllä’ tarkoitetaan luonnollista henkilöä, oikeushenkilöä ja henkilöiden yhteenliittymää, joka ei ole oikeushenkilö, mutta joka tunnustetaan unionin lainsäädännössä tai kansallisessa lainsäädännössä oikeustoimikelpoiseksi (EUVL L 269, 10.10.2013, s. 1).

---

MUUT SÄÄDÖKSET

Euroopan komissio

| 4.6.2020 | FI | Euroopan unionin virallinen lehti | C 185/16 |
| --- | --- | --- | --- |

4.6.2020

FI

Euroopan unionin virallinen lehti

C 185/16

---

Nimen rekisteröintihakemuksen julkaiseminen maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdan nojalla

(2020/C 185/06)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla kolmen kuukauden kuluessa tästä julkaisemisesta.

YHTENÄINEN ASIAKIRJA

”AYDIN KESTANESI”

EU-nro: PDO-TR-01362 – 8.9.2015

SAN (X) SMM ()

1.   Nimi/nimet

”Aydın Kestanesi”

2.   Jäsenvaltio tai kolmas maa

Turkki

3.   Maataloustuotteen tai elintarvikkeen kuvaus

3.1   Tuotetyyppi

Luokka 1.6: Hedelmät, vihannekset ja viljat sellaisenaan tai jalostettuina

3.2   Kuvaus 1 kohdassa nimetystä tuotteesta

”Aydın Kestanesi” on tuoreena syötäväksi tarkoitettu maataloustuote, joka saadaan Castanea sativa Mill. -lajin paikallisista ekotyypeistä. Alueella kasvatetaan paikallisia ekotyyppejä, jotka tunnetaan muiden muassa nimillä Işıklar, Sarıaşı ja Kemer.

Tuoreella kastanjalla on seuraavat ominaisuudet:

Kuori on tavallisesti kiiltävä, väriltään vaaleanruskea ja se voidaan poistaa helposti. Ydin on väriltään vaalean kermanvalkoinen, ja sen rakenne on pehmeä. Siemenkuori (testa) ei painu ytimeen, ja se voidaan poistaa helposti. Kastanjapähkinät painavat vähintään 15 grammaa. Satokaudella tuoreen kastanjan kokonaissokeripitoisuus on 4,5–11 prosenttia. Tärkkelyspitoisuus on enintään 22 prosenttia. Sokerista ja tärkkelyksestä koostuva hiilihydraattien kokonaismäärä on 24,5–32 prosenttia. Valkuaisainepitoisuus on 4,0–5,5 prosenttia ja keskimääräinen rasvapitoisuus 0,5–1,5 prosenttia.

3.3   Rehu (vain eläinperäiset tuotteet) ja raaka-aineet (vain jalostetut tuotteet)

”Aydın Kestanesi”-kastanjoita viljellään laajoissa perinteisissä hedelmätarhoissa, rinteisillä ja joskus myös pengerretyillä alueilla, joilla kastanjapuiden tiheys on rajoitettu sataan puuhun hehtaaria kohti.

Kaikkien tuotantovaiheiden, mukaan lukien kastanjapuun taimien istuttaminen, kastelu, lannoitus, karsiminen, sadonkorjuu, kypsytys ja varastointi, on tapahduttava kohdassa 4 määritellyllä maantieteellisellä alueella.

Kastanjoiden varastointi Aydınin maakunnassa on kulttuurinen prosessi, joka on erilainen kuin muilla alueilla. Kastanjat kerätään perinteisesti hedelmätarhoista puiden alta piikikkäine kehtoineen (”cupula”) ja säilytetään kasoissa, jotka peitetään saniaisten kaltaisilla kasveilla.

3.4   Erityiset tuotantovaiheet, joiden on tapahduttava yksilöidyllä maantieteellisellä alueella

—

3.5   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

”Aydın Kestanesi” -kastanjoiden pakkauksiin on kirjoitettava tai painettava helposti luettavasti ja lähtemättömästi seuraavat tiedot:

| — | yrityksen toiminimi ja osoite, lyhytnimi ja osoite tai rekisteröity tavaramerkki, |
| --- | --- |

—

yrityksen toiminimi ja osoite, lyhytnimi ja osoite tai rekisteröity tavaramerkki,

| — | erän numero |
| --- | --- |

—

erän numero

| — | tuotteen nimi – ”Aydın Kestanesi”, |
| --- | --- |

—

tuotteen nimi – ”Aydın Kestanesi”,

| — | nettopaino, |
| --- | --- |

—

nettopaino,

| — | seuraava logo: |
| --- | --- |

—

seuraava logo:

Image 1

3.6   Tuotteen, johon rekisteröity nimi viittaa, merkitsemistä koskevat erityiset säännöt

—

4.   Maantieteellisen alueen tarkka rajaus

Maantieteellinen alue käsittää koko Aydınin maakunnan, jossa ”Aydın Kestanesi” ‐kastanjaa viljellään 650–1 500 metrin korkeudella merenpinnasta.

Aydınin maakuntaa rajaavat koordinaatit 37° 44′ ja 38° 08′ pohjoista leveyttä sekä 27° 23′ ja 28° 52′ itäistä pituutta. Kasvualue, jolla ”Aydın Kestanesi” -kastanjaa pääasiassa viljellään, alkaa 650 metrin korkeudelta merenpinnasta.

5.   Yhteys maantieteelliseen alueeseen

”Aydın Kestanesi” -kastanjan laatuominaisuuksien kolme tärkeintä osatekijää liittyvät pähkinän kokoon, siemenkuoren kuorittavuuteen ja siemenkuoren painumiseen siemeneen. Nämä johtuvat sekä luontoon että ihmiseen liittyvistä tekijöistä.

Luontoon liittyvät tekijät

Ekologiset tekijät

”Aydın Kestanesi” -kastanjoiden erityispiirteistä tärkeimpiä ovat ekologiset tekijät kuten ilmasto ja maaperä. Ne tekevät hedelmistä suuria ja siemenkuoresta helposti kuorittavan ja kestävän, mikä merkitsee sitä, että siemenkuori tuskin koskaan painuu hedelmämaltoon.

Ilmasto

Aydınin maakunnan vuotuinen keskilämpötila on 17,6 °C, ja kesäkuun ja lokakuun välisenä aikana keskilämpötila on 25–30 °C. Nämä lämpötilat ovat kastanjapuiden kukinnan ja ”Aydın Kestanesi” -kastanjoiden kehittymisen ja kypsymisen kannalta optimaalisia. Lämpötila on erityisen tärkeä pölytyksen ja hedelmöityksen aikana, ja sillä on suora vaikutus hedelmänmuodostukseen ja hedelmien kehittymiseen.

Aydınin maakunnassa sadepäiviä on vuodessa keskimäärin 80,6, ja vuotuinen sademäärä on keskimäärin 600–700 mm. Vuodessa on enintään kaksi kuivaa kuukautta. ”Aydın Kestanesi” -kastanjat kasvavat tyypillisesti 650–1 200 metrin korkeudessa. Alueella on mesoterminen ilmasto, jossa kesät ovat pitkiä ja talvet lauhkeita. Alueen sademäärä riittää kasvattamaan kastanjat edellytettyyn vähimmäispainoon.

Kosteus

Ilman suhteellinen kosteus on 45–50 prosenttia hedelmien kehittymisen ja kypsymisen aikaan. Tämä suhteellinen kosteus vaikuttaa myös kastanjan laatuun hedelmän biokemiallisen rakenteen (sokeri, tärkkelys, maku) kehittyessä. Tällaisen ilmankosteuden ansiosta ”Aydın Kestanesi” -kastanjoiden kuorista tulee ohuempia ja siksi ne voidaan kuoria helposti. Aydınin maakunnassa suhteellinen ilmankosteus on tasapainossa kastanjan ekologisen tarpeen kanssa, minkä ansiosta kuori ja siemenkuori voidaan poistaa helpommin.

Tuuli

Egeanmeren alueen, jolla Aydınin maakunta sijaitsee, topografisen rakenteen vuoksi Egeanmereltä kulkeutuu maalle kosteaa meri-ilmaa, ja tuulet tuovat alueen itäisistä keskiosista kuivaa ilmaa rannikkoalueille, koska vuorijono sijaitsee poikittaissuunnassa mereen nähden. Tällä vallitsevalla tuulijärjestelmällä on merkittävä rooli kastanjoiden kehittymisessä, ja se selittää osittain sen, miksi kastanjanviljely on keskittynyt tälle alueelle. Lisäksi alueen tuulilla on myönteinen vaikutus pölytykseen ja hedelmöitykseen, jotka puolestaan vaikuttavat kuoren kokoon ja paksuuteen.

Maaperä

Aydınin alueen maaperän suolapitoisuus on alhainen (alle 0,015 %) ja kalkkipitoisuus on yleisesti korkea. Näin ollen alueella on ihanteellinen maaperätyyppi kastanjapuiden viljelyyn, sillä kastanjapuut kukoistavat savimaassa ja emäksisessä maaperässä.

Tutkimusten mukaan Aydınin maakunnan maaperänäytteet ovat yleensä saviperäistä maata, jossa on vain vähän orgaanista ainesta ja kaliumia ja riittävästi muita alkuaineita (P, Ca, Mg, Na, Fe, Zn, Mn ja Cu).

Orgaanisen aineksen vähäinen määrä vaikuttaa myönteisesti myös kastanjanviljelyyn. Myös tasaisesti esiintyvä typpi parantaa kastanjoiden satoa ja laatua. Kaliumpitoisuus on yleensä alhainen.

Nämä maaperän fysikaaliset ja kemialliset ominaisuudet vaikuttavat ”Aydın Kestanesi” -kastanjan siemenkuoren paksuuteen ja tekevät kastanjasta helposti kuorittavan.

Ihmiseen liittyvät tekijät

Jalostus

Kasvinjalostajat ovat jo pitkään valinneet ja lisänneet genotyyppejä, joilla on suuri satopotentiaali. Näin he ovat kehittäneet lukuisia paikallisia ekotyyppejä, jotka tuottavat laadukkaita hedelmiä. Aydınin alueella viljellyt kastanjat on siten valittu paikallisiin olosuhteisiin parhaiten soveltuvista lajikkeista, joilla on erityisiä makuominaisuuksia. Tämän valintamenetelmän ansiosta kastanjantuottajat ovat onnistuneet tuottamaan ohutkuorisia kastanjalajikkeita.

Sadonkorjuu ja säilytys kasoissa

Aydın Kestanesi -sato korjataan, kun kastanjan piikikäs kehto on hieman avautunut, mikä osoittaa, että hedelmät ovat kypsiä. Sato korjataan hakkaamalla puita seipäillä. Kastanjat kerätään yleensä piikikkäine kehtoineen.

Kun kastanjat kehtoineen on kerätty puiden alta, ne kootaan säilytyskasoihin ja peitetään erilaisilla kasveilla, kuten saniaisilla, 3–4 kuukauden ajaksi talvikauden puoliväliin asti.

Näin varmistetaan, etteivät kastanjoiden kosteus, väri ja kirkkaus pääse juurikaan vähenemään. Tämä varastointitapa on Aydınin alueelle ominainen, ja vaikka tällaiseen perinteiseen säilytysmenetelmään liittyy tiettyjä haittoja (esimerkiksi hedelmien sisällä olevien matojen ja homeen aiheuttama pilaantuminen), tutkimus on vahvistanut, että tärkkelyksen määrä vähenee ja sokeri- ja hiilihydraattipitoisuus kasvaa tämän prosessin aikana.

Eritelmän julkaisutiedot

(tämän asetuksen 6 artiklan 1 kohdan toinen alakohta)

---

(1)  EUVL L 343, 14.12.2012, s. 1.

---

| 4.6.2020 | FI | Euroopan unionin virallinen lehti | C 185/20 |
| --- | --- | --- | --- |

4.6.2020

FI

Euroopan unionin virallinen lehti

C 185/20

---

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

(2020/C 185/07)

Euroopan komissio on hyväksynyt tämän vähäisen muutoksen komission delegoidun asetuksen (EU) N:o 664/2014 (1) 6 artiklan 2 kohdan kolmannen alakohdan mukaisesti.

Tähän vähäisen muutoksen hyväksymistä koskevaan hakemukseen voi tutustua komission e-Ambrosia-tietokannassa.

YHTENÄINEN ASIAKIRJA

”RACLETTE DE SAVOIE”

EU-nro: PGI-FR-02095-AM02 – 10.1.2020

SAN () SMM (X)

1.   Nimi tai nimet

”Raclette de Savoie”

2.   Jäsenvaltio tai

Ranska

3.   Maataloustuotteen tai elintarvikkeen kuvaus

3.1   Tuotelaji

Luokka 1.3. Juustot

3.2   Kuvaus 1 kohdassa nimetystä tuotteesta

”Raclette de Savoie” on kypsentämätön puristettu juusto, joka on valmistettu lehmän raakamaidosta tai termisoidusta maidosta.

”Raclette de Savoie” on muodoltaan pyöreä tahko, ja sen halkaisija on 28–34 cm ja korkeus paksuimmalta kohdalta 6–7,5 cm.

Kuiva-aineiden kokonaispitoisuus on vähintään 56 prosenttia. Kuiva-aineen rasvapitoisuus on 48–52 prosenttia. Suolapitoisuus on 1,4–2,2 prosenttia.

Raclette de Savoie -juuston pH on vähintään 5,50 ja NH3-pitoisuus on vähintään 60 mg 100 grammassa juustoa.

Aistinvaraiset ominaisuudet

Raclette de Savoie -juuston kuoressa on hometta. Kuoren väri vaihtelee keltaisesta ruskeaan, ja sisuksen väri vaihtelee valkoisesta oljenkeltaiseen.

Juustomassassa on joitakin reikiä, ja juuston koostumus on kiinteä ja pehmeä. Kun juustoa kuumennetaan, sen rakenne on juoksevaa ja pehmeää. Raclette de Savoie -juustosta irtoaa hieman öljyä, kun juustoa kuumennetaan.

Tarjontamuodot

Raclette de Savoie -juustoa pidetään kaupan seuraavissa tarjontamuodoissa:

| — | pyöreä tahko |
| --- | --- |

—

pyöreä tahko

| — | paloiteltuna: tahkon palasina, siivutettuna |
| --- | --- |

—

paloiteltuna: tahkon palasina, siivutettuna

| — | valmiiksi pakatuissa kuluttajapakkauksissa: siivutettuna. |
| --- | --- |

—

valmiiksi pakatuissa kuluttajapakkauksissa: siivutettuna.

Kun Raclette de Savoie -juusto on tarkoitettu myytäväksi valmiiksi pakatuissa kuluttajapakkauksissa, se voidaan valmistaa suorakulmaisena särmiönä, jonka pituus ja leveys ovat 28–34 cm ja korkeus paksuimmalta kohdalta 6–7,5 cm.

3.3   Rehu (vain eläinperäiset tuotteet) ja raaka-aineet (vain jalostetut tuotteet)

Lypsykarjaa ruokitaan seuraavasti:

Perusannoksen muodostava karkearehu

Nurmi, heinä, äpäre, vihantamaissi, durra, olki, aluskasvit lukuun ottamatta Brassicacea-heimon lajeja. Vuodessa vähintään puolet perusannoksesta on vihantaa karkearehua. Tätä karkearehua on annettava 150 päivän ajan mutta päivien ei tarvitse olla peräkkäisiä. Lypsävien lehmien kaiken karkearehun on oltava peräisin asianomaiselta maantieteelliseltä alueelta.

Muu ruokinta

Maissintähkät ja kostea viljamaissi, dehydratoitu rehu, dehydratoitu sinimailanen, dehydratoitu juurikasleike, rehujuurikas. Asianomaisen maantieteellisen alueen ulkopuolelta peräisin olevaa dehydratoitua rehua, maissintähkiä, kosteaa viljamaissia ja rehujuurikasta voi antaa lypsävälle lehmälle päivässä keskimäärin 4 kg kuiva-aineena vuoden aikana.

Täydennysrehut ja lisäaineet

Viljanjyvät ja niistä saadut tuotteet (leseet, rehujauho, jauho, dehydratoitu mäski), öljy- ja valkuaiskasvien siemenet ja kakut, sivutuotteet (tiivistetty sinimailasvalkuainen, muu kuin valkuaisainetyppi, urea < 3 prosenttia täydennysrehussa), melassi ja kasviöljy sideaineena, mineraalit, vitamiinit, hivenaineet ja luontaiset kasviuutteet.

Tilalla tuotettua heraa voidaan antaa enintään 24 tunnin ajan juoksutuksesta.

Jos Raclette de Savoie -juusto tuotetaan tilalla, juuston tuotannossa käytettävä maito tulee lypsykarjoista, joissa vähintään 75 prosenttia lehmistä on abondance-, montbéliarde- tai tarentaise-rotuisia.

Jos Raclette de Savoie -juusto tuotetaan meijerissä, juuston tuotannossa käytettävä tiloilta kerätty maito tulee lypsykarjoista, joissa kaiken kaikkiaan vähintään 75 prosenttia lehmistä on abondance-, montbéliarde- tai tarentaise-rotuisia.

Jotta näitä sääntöjä noudatettaisiin, tilan lypsykarjan koostumuksessa saa tapahtua vain sellaisia muutoksia, joilla lisätään abondance-, montbéliarde- ja tarentaise-rotuisten lehmien osuutta.

3.4   Erityiset tuotantovaiheet, joiden on tapahduttava yksilöidyllä maantieteellisellä alueella

Maidon tuotannon ja juuston valmistuksen ja kypsytyksen on tapahduttava yksilöidyllä maantieteellisellä alueella.

Raclette de Savoie -juuston valmistukseen tarkoitetun maidon tuotanto maantieteellisellä alueella on perusteltua ottaen huomioon alueen huomattavat rehuvarat, joita hyödynnetään juustojen tuotantoa varten. Käytetty rehu nimenomaan tuo juustoon sen ominaispiirteet.

3.5   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

—

3.6   Tuotteen, johon rekisteröity nimi viittaa, merkitsemistä koskevat erityiset säännöt

Raclette de Savoie -juuston merkinnöissä on oltava

| — | nimitys ”Raclette de Savoie” samassa visuaalisessa kentässä kuin Euroopan unionin SMM-tunnus |
| --- | --- |

—

nimitys ”Raclette de Savoie” samassa visuaalisessa kentässä kuin Euroopan unionin SMM-tunnus

| — | valmistajan, kypsyttäjän tai pakkaajan nimi ja osoite |
| --- | --- |

—

valmistajan, kypsyttäjän tai pakkaajan nimi ja osoite

| — | sertifiointilaitoksen nimi. |
| --- | --- |

—

sertifiointilaitoksen nimi.

4.   Maantieteellisen alueen tarkka rajaus

Maantieteellinen alue kattaa Savoien ja Haute Savoien departementit kokonaisuudessaan sekä Ainin ja Isèren departementeissa seuraavat kunnat:

Ainin departementti: Anglefort, Béon, Billiat, Ceyzérieu, Chanay, Corbonod, Cressin-Rochefort, Culoz, Flaxieu, Injoux-Génissiat, Lavours, Léaz, Massignieu-de-Rives, Parves et Nattages, Pollieu, Saint-Martin-de-Bavel, Seyssel, Surjoux-Lhôpital, Talissieu, Valserhône, Villes, Virignin ja Vongnes

Isèren departementti: Entre-deux-Guiers, Miribel-les-Échelles, Saint-Christophe-sur-Guiers, Saint-Pierre-de-Chartreuse ja Saint-Pierre-d’Entremont.

5.   Yhteys maantieteelliseen alueeseen

Raclette de Savoie -juuston yhteys maantieteelliseen alueeseen perustuu juuston laatuun.

Raclette de Savoie -juuston maantieteellinen alue on pinnanmuodostukseltaan ja geologialtaan melko vaihtelevaa. Alue sijaitsee 200–2 500 metrin korkeudella. Maa-aines on syvää ja peräisin muinaisilta kiteisiltä vuorilta sekä kalkkikiviylängöiltä.

Alueella vallitsee vuoristoilmasto: talvet ovat pitkiä ja usein ankaria ja kesät kuumia. Lukuun ottamatta Mauriennen ja Tarentaisen syvälaaksoja, joissa yleisesti ottaen sataa vähemmän, alueen vuotuiset sademäärät ovat korkeita, keskimäärin 1 000 mm ja jopa 1 500 mm esialppien juurella. Tämä kyseisen maantieteellisen alueen ominaispiirre edistää nurmen kasvua.

Tämä maantieteellinen alue on maaperänsä koostumuksen ja sateisuuden ansiosta laadukasta nurmituotantoaluetta. Niin laidunkäyttöön kuin heinäntuotantoon tarkoitetuilla alueilla kasvillisuus on alppialueille luonteenomaisesti rikasta ja monimuotoista.

Maantieteellisen alueen länsiosassa voi myös viljellä viljaa ja maissia.

Raclette de Savoie -juusto on historiallisesti läheisessä yhteydessä Alppeihin. Juusto on sidoksissa kotieläintalouden perinteisiin ja alppialueiden juustomestareiden taitotietoon.

Raclette de Savoie -juusto juontaa juurensa keskiajalle, jolloin karjanhoitajat kesäisin söivät pääasiassa ”paistettua juustoa”: juustotahkon puolikas asetettiin avotulen paisteeseen ja sulatettiin.

Nimitys ”raclette” tuli käyttöön vasta 1900-luvulla, ja sillä viitattiin siihen, että juuston sulanutta pintaa kaavittiin ja näin irrotettu juusto laitettiin lautaselle perunoiden päälle.

Raclette de Savoie -juusto sai alkunsa alueella, jolla laidunjärjestelmät ovat keskeisessä asemassa ja kotieläintalous perustuu rehuvarojen ja paikallisten rotujen hyödyntämiseen. Tällä alueella on myös ollut jo kauan perinteenä valmistaa puristettuja juustoja, mikä on vaatinut erityistä juustonvalmistuksen taitotietoa ja tällaiseen teknologiaan soveltuvia maidontuotantotapoja. Keskikokoisen kokonsa ansiosta Raclette de Savoie -juustosta tuli vähitellen hyvä lisä muille savoijilaisille juustoille. Juuston valmistukseen kului kohtuullisia maitomääriä verrattuna hyvin suurikokoisiin juustoihin.

Tämä seikka yhdistettynä savoijilaisen maatalouden sosioekonomiseen rakenteeseen, jonka perinteisenä pohjana on viljelijöiden yhdessä hallinnoima juusto-osuuskuntajärjestelmä, mahdollisti viljelijöiden ja juustonvalmistajien yhteisen juustokulttuurin kehittymisen.

Raclette de Savoie -juusto hyötyi myös talvimatkailun kehityksestä 1960–1970-luvuilta alkaen ja alppivuoristoon liittyvän teollisuustuotannon kehityksestä (vesivoimaa oli hyvin käytettävissä) raclette-grillin synnyn myötä. Raclette de Savoie -juuston menestys on siten yhteydessä raclette-grillin kehittämiseen. Laite syntyi Rippoz- ja Téfal-yritysten kumppanuuden myötä vuonna 1975 Savoijissa. Kun opittiin hallitsemaan tekniikka, jolla teflon kiinnitetään alumiiniin, pystyttiin korvaamaan menetelmä, jossa juustoa sulatettiin avotulella. Kun tämän jälkeen vielä ilmestyivät ensimmäiset ravintola-alalle tarkoitetut sähköiset laitteet, Raclette de Savoie -juustoa alettiin syödä uudenlaisella tavalla, kuumentamalla juustoa erillisillä annospannuilla.

Kun talviurheilun massaturismi lähti kasvuun 1970-luvulla ja ryhdyttiin rakentamaan talviurheilukeskuksia tämäntyyppiseen kasvavaan kysyntään vastaamiseksi, Raclette de Savoie -juuston maine kasvoi tällaisissa tilanteissa tunnuskuvallisesti syötävänä juustona.

Raclette de Savoie -juuston valmistukseen tarkoitetun maidon tuotanto perustuu vielä nykyisinkin asianomaisen maantieteellisen alueen erinomaiseen nurmituotantoon mutta myös siihen, että kautta aikojen on kasvatettu perinteisiä rotuja (abondance, montbéliarde ja tarentaise). Kyseiset rodut ovat pystyneet sopeutumaan ympäristön fyysisiin ja ilmastollisiin rajoituksiin: lehmät soveltuvat rakenteensa puolesta kalteville laidunmaille, kestävät kylmää ja pystyvät hyödyntämään laidunnurmea kesällä ja kuivattua rehua talvella.

Lisäksi Raclette de Savoie -juuston valmistuksessa käytetään teknologiaa, joka on mukautettu edellä kuvattuihin maidon ominaispiirteisiin. Juustonvalmistajat osaavat hyödyntää näitä ominaisuuksia ja mukauttaa valmistusparametreja Raclette de Savoie -juuston ominaispiirteiden aikaansaamiseksi. Aluksi on tärkeää tarkastaa maidon rasvapitoisuus, ja juustonvalmistajat joutuvatkin joskus kuorimaan maidon osittain.

Tärkeällä sijalla on myös bakteerikasvuston lisääminen maitoon ja eritoten termofiilisen kasvuston valinta ja hoivaaminen. Keskeisiä valmistusvaiheita ovat myös laktoosin poisto ja juuston puristaminen, jotka edistävät pH-arvon hallintaa. Juustoja kypsytetään perinteen mukaan puualustoilla vähintään kahdeksan viikkoa, mikä edistää juustojen proteolyysia.

Raclette de Savoie -juustotahkon koko vaihtelee keskikokoisesta suureen.

Juustolle on luonteenomaista pehmeys ja kiinteys kylmänä.

Raclette de Savoie -juustolle on ominaista se, että kuumennuksen aikana juusto leviää helposti ja siitä irtoaa hieman öljyä. Juusto myös eroaa muista raclette-juustoista huomattavasti suuremman juoksevuutensa ansiosta.

Raclette de Savoie -juuston suutuntuma on erityisen sulava ja vain vähän liimautuva.

Raclette de Savoie -juuston ominaispiirteet juontavat juurensa tällä maantieteellisellä alueella maidontuotannossa ja valmistuksessa vallitsevasta taitotiedosta.

Kun maito tuotetaan kyseisellä maantieteellisellä alueella, pystytään hyödyntämään parhaalla mahdollisella tavalla nurmivaroja perinteisten käytänteiden mukaisesti sekä käyttämään hyväksi perinteisten rotujen maitoa. Maitoa saadaan erityisen ruokinnan ansiosta huomattavia määriä, ja se soveltuu paremmin Raclette de Savoie -juuston valmistukseen kuin muiden, samoissa olosuhteissa kasvatettujen rotujen maito: juoksutteen lisäämisen jälkeen syntyvä massa on tiiviimpää ja sitä saadaan enemmän, joten maito soveltuu aivan erityisesti Raclette de Savoie -juustolle tunnusomaiseen muotoon.

Juustonvalmistajien taitotiedolla Raclette de Savoie -juuston valmistuksen aikana on lisäksi selvä vaikutus tuotteen kaikkiin ominaispiirteisiin.

Rasvapitoisuuden hallinta vaikuttaa suoraan Raclette de Savoie -juuston kimmoisuuteen, leviämiseen ja öljyn hienoiseen irtoamiseen kuumennuksen aikana.

Selkeä juoksevuus liittyy myös siihen, että L-laktaatteja on vähän, mikä johtuu ennen kaikkea termofiilihapatteiden lisäämisestä maitoon ja laktoosin poistosta.

Kypsytys edistää hyvää proteolyysia, ja tämä näkyy siinä, että Raclette de Savoie -juusto on pehmeää kylmänä ja kiinteää.

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

https://info.agriculture.gouv.fr/gedei/site/bo-agri/document_administratif-074ee470-1cf5-46af-95c7-d1c57bd8911c

---

(1)  EUVL L 179, 19.6.2014, s. 17.

---

| 4.6.2020 | FI | Euroopan unionin virallinen lehti | C 185/24 |
| --- | --- | --- | --- |

4.6.2020

FI

Euroopan unionin virallinen lehti

C 185/24

---

Asetuksen (EU) N:o 1151/2012 53 artiklan 2 kohdan toisen alakohdan mukaisen, vähäisen muutoksen hyväksymisen perusteella muutetun yhtenäisen asiakirjan julkaiseminen

(2020/C 185/08)

Euroopan komissio on hyväksynyt tämän vähäisen muutoksen annetun komission delegoidun asetuksen (EU) N:o 664/2014 (1) 6 artiklan 2 kohdan kolmannen alakohdan mukaisesti.

Tämän vähäisen muutoksen hyväksymistä koskeva hakemus julkaistaan komission eAmbrosia-tietokannassa.

YHTENÄINEN ASIAKIRJA

”TERNERA DE EXTREMADURA”

EU-nro: PGI-ES-0220-AM02 – 26.11.2019

SAN () SMM (X)

1.   Nimi

”Ternera de Extremadura”

2.   Jäsenvaltio tai Kolmas Maa

Espanja

3.   Maataloustuotteen tai elintarvikkeen kuvaus

3.1   Tuotetyyppi

Luokka 1.1 Tuore liha (ja muut eläimenosat)

3.2   Kuvaus 1 kohdassa nimetystä tuotteesta

Nimityksellä ”Ternera de Extremadura” tarkoitetaan ainoastaan ruhoja, jotka ovat peräisin seuraavien maatiaisrotujen karjaeläimistä: ”Retinta”, ”Avileña Negra-Ibérica”, ”Morucha”, ”Blanca Cacereña” ja ”Berrendas” sekä niiden keskinäisistä risteytyksistä tai niiden risteytyksistä ympäristöön täysin sopeutuneiden rotujen ”Charolais” ja ”Limousin” kanssa sekä risteytyksistä edellä mainittujen maatiaisrotujen kanssa, kun ne on kasvatettu osana laajaperäistä tuotantojärjestelmää.

Suojatun maantieteellisen merkinnän ”Ternera de Extremadura” saaneella lihalla on seuraavat ominaisuudet:

| I) | Vasikanliha: Niiden eläinten liha, joiden ikä teurastushetkellä on 7 kuukauden ja päivää vaille 12 kuukauden välillä. Lihan väri on kirkkaanpunainen ja siinä on valkeaa rasvaa, liha on kiinteää, hieman kosteaa ja hienosyistä. |
| --- | --- |

I)

Vasikanliha: Niiden eläinten liha, joiden ikä teurastushetkellä on 7 kuukauden ja päivää vaille 12 kuukauden välillä. Lihan väri on kirkkaanpunainen ja siinä on valkeaa rasvaa, liha on kiinteää, hieman kosteaa ja hienosyistä.

| II) | Vuoden vanhat naudat: Niiden eläinten liha, joiden ikä teurastushetkellä on 12 kuukauden ja päivää vaille 16 kuukauden välillä. Lihan väri on kirkkaanpunaisen ja purppuranpunaisen välillä ja lihassa on valkeaa rasvaa, liha on kiinteää, hieman kosteaa ja hienosyistä. |
| --- | --- |

II)

Vuoden vanhat naudat: Niiden eläinten liha, joiden ikä teurastushetkellä on 12 kuukauden ja päivää vaille 16 kuukauden välillä. Lihan väri on kirkkaanpunaisen ja purppuranpunaisen välillä ja lihassa on valkeaa rasvaa, liha on kiinteää, hieman kosteaa ja hienosyistä.

| III) | Nuoret sonnit: Niiden eläinten liha, joiden ikä teurastushetkellä on 16 kuukauden ja 36 kuukauden välillä. Lihan väri on kirsikanpunainen ja siinä on kermanvalkeaa rasvaa, liha on kiinteää, hieman kosteaa ja hienosyistä, ja siinä on kohtuullisesti lihaksensisäistä rasvaa. |
| --- | --- |

III)

Nuoret sonnit: Niiden eläinten liha, joiden ikä teurastushetkellä on 16 kuukauden ja 36 kuukauden välillä. Lihan väri on kirsikanpunainen ja siinä on kermanvalkeaa rasvaa, liha on kiinteää, hieman kosteaa ja hienosyistä, ja siinä on kohtuullisesti lihaksensisäistä rasvaa.

Ruhojen tyypit on määritetty ja niitä on mukautettu seuraavien vaatimusten perusteella:

| 1. | Neuvoston asetuksessa (ETY) N:o 1208/81 kuvattujen luokkien A ja E ruhot |
| --- | --- |

1.

Neuvoston asetuksessa (ETY) N:o 1208/81 kuvattujen luokkien A ja E ruhot

| 2. | Lihakkuusluokka: E, U, R ja O |
| --- | --- |

2.

Lihakkuusluokka: E, U, R ja O

| 3. | Rasvaisuusluokka: 2, 3 ja 4 |
| --- | --- |

3.

Rasvaisuusluokka: 2, 3 ja 4

| 4. | Hygienia: Sovelletaan eurooppalaisia ja kansallisia standardeja. |
| --- | --- |

4.

Hygienia: Sovelletaan eurooppalaisia ja kansallisia standardeja.

| 5. | pH-arvon on oltava 24–48 tunnin kuluttua teurastuksesta alle 6 longissimus dorsi ‐lihaksessa viidennen ja kuudennen kylkiluun tasolla ja/tai olkapään ja/tai kylkiluun ja/tai kupeen lihaksissa leikattavaksi tarkoitetuissa ruhoissa. |
| --- | --- |

5.

pH-arvon on oltava 24–48 tunnin kuluttua teurastuksesta alle 6 longissimus dorsi ‐lihaksessa viidennen ja kuudennen kylkiluun tasolla ja/tai olkapään ja/tai kylkiluun ja/tai kupeen lihaksissa leikattavaksi tarkoitetuissa ruhoissa.

3.3   Rehu (vain eläinperäiset tuotteet) ja raaka-aineet (vain jalostetut tuotteet)

Emolehmien kasvatuksessa noudatetaan laajaperäisessä karjankasvatusjärjestelmässä sovellettavia luonnonvarojen käyttöä koskevia menetelmiä ja tapoja. Emolehmiä ruokitaan alueen laidunniityillä ja muilla Extremaduran ekosysteemin laidunmailla, joilla eläimet laiduntavat ympäri vuoden. Eläimille annetaan tarvittaessa lisärehua, jonka valmistukseen käytetään olkea, heinää, viljaa, valkuaiskasveja ja muita raaka-aineita edellyttäen, että ne ovat kasviperäisiä, sekä tarvittavia kivennäisaineita ja vitamiineja.

Emolehmät imettävät vasikoita vähintään viisikuukautisiksi asti.

Sellaisten tuotteiden käyttö on joka tapauksessa ehdottomasti kiellettyä, jotka voisivat häiritä eläimen normaalia kasvu- ja kehitysvauhtia. Asiassa sovelletaan voimassa olevaa lainsäädäntöä.

3.4   Erityiset tuotantovaiheet, joiden on tapahduttava yksilöidyllä maantieteellisellä alueella

Erityiset tuotantovaiheet: Syntymän, kasvatuksen, teurastuksen ja lihan leikkaamisen on tapahduttava kyseisellä alueella.

3.5   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

–

3.6   Tuotteen, johon rekisteröity nimi viittaa, merkitsemistä koskevat erityiset säännöt

Jotta kuluttajille voidaan antaa lopputuotteesta tarkemmat risteytystä koskevat tiedot, merkinnöissä on mainittava, onko liha peräisin jonkin polven risteytyksestä.

4.   Maantieteellisen alueen tarkka rajaus

Eläinten, joiden liha voidaan merkitä suojatulla maantieteellisellä merkinnällä ”Ternera de Extremadura”, tuotantoalueen muodostavat seuraavat piirikunnat ja niiden kunnat:

Alburquerque, Almendralejo, Azuaga, Badajoz, Brozas, Cáceres, Castuera, Coria, Don Benito, Herrera del Duque, Hervás, Jaraíz de la Vera, Jerez de los Caballeros, Logrosán, Llerena, Mérida, Navalmoral de la Mata, Olivenza, Plasencia, Puebla de Alcocer, Trujillo ja Valencia de Alcántara.

Jalostus suoritetaan kyseisellä maantieteellisellä tuotantoalueella.

5.   Yhteys maantieteelliseen alueeseen

5.1   Maantieteellisen alueen erityisyys

Kyseessä olevasta alueesta 35 prosenttia on pensaikon (kuten kistus, päivännouto, piikkiherne ja kanerva) ja tiheikön (kuten rautatammi, korkkitammi, portugalintammi ja pyreneittentammi) peitossa. Muuta aluetta peittää nurmipeite, joka soveltuu karjan ruokintaan.

Extremaduran alueella esiintyvään eläimistöön ja kotieläinlajeihin kuuluu pääasiassa maatiaislajeja, jotka ovat läheisesti sidoksissa alueen tyypillisimpään ympäristöön (dehesa-laidunmetsät). Koska kyseiset eläimet ovat kestäviä ja pystyvät erittäin hyvin sopeutumaan vaikeisiin elinympäristöihin, ne edistävät ekosysteemin säilyttämistä ja parantamista, sillä ne lannoittavat maaperää, parantavat laidunmaiden laatua ja hidastavat pensaikkojen leviämistä. On kuitenkin muistettava, että useimmilla tiloilla kyseisiä lajeja kasvatetaan siten, että ne risteytetään espanjalaisten liharotujen kanssa, jotta tuotanto voidaan mukauttaa nykyisiin markkinoiden vaatimuksiin.

Lajit, joista saadaan ”Ternera de Extremadura” -lihaa, ovat sopeutuneet ankariin lämpötila- ja sadeolosuhteisiin parhaalla mahdollisella tavalla, sillä ne sietävät sekä kylmyyttä että kuumuutta että veden niukkuutta kuivuuskausina.

Laidunmetsien ekosysteemi on muodostunut vuosisatojen aikana ihmisten toiminnan tuloksena Välimeren metsissä. Ekosysteemi muodostaa suuren osan Extremaduran alueesta. Perinteisesti alueen karjankasvatuksessa on keskitytty laajaperäiseen tuotantoon, jossa eläinlajit (sekä kotieläimet että luonnonvaraiset eläimet), ympäristö ja ihmisten vaikutus ovat aina olleet tasapainossa. Laajaperäisyyden käsite liittyy läheisesti laajojen pinta-alojen hyödyntämiseen laidunmaina karjalle, joka kestävyytensä ansiosta on sopeutunut erinomaisesti ympäristöön. Ilmaston ankaruus ja maaperän karuus ovat suosineet karjankasvatuksen kehittymistä.

Laidunmetsäjärjestelmille on ominaista ympäristön hyödyntäminen karjan laidunmaina, ja ympäristön nurmentuotannolla tyydytetään merkittävä osa laiduntavien eläinten energiantarpeesta. Laidunmaiden ansiosta järjestelmän energiavarat ovat suuret, ja laitumilla kasvaa runsaasti yksivuotisia itsesiementäviä kasvilajeja.

Näillä laitumilla sijaitsevilla tiloilla puiden merkitys on tärkeä, sillä ne lisäävät sellaisten käyttömahdollisuuksien ja tuotantovaihtoehtojen monipuolisuutta, joita ympäristö tarjoaa ihmisten suorittamalle järjestelmän hallinnalle.

Laidunmetsien puusto muodostuu kahdesta seuraavasta tärkeimmästä lajista: rautatammi (Quercus ilex) ja korkkitammi (Quercus suber) sekä joistakin vähäisemmistä lajeista, kuten portugalintammi (Quercus lusitanica), jalokastanja (Castanea sativa) ja metsätammi (Quercus robur). Puustosta saadaan monenlaista hyödykkeitä, kuten tammenterhoja, oksia ja lehtiä, joita voidaan käyttää karjan ruokkimiseen, kun ruohonsaanti on niukkaa.

Pensaiden edustavimmat lajit ovat yleinen päivännouto (Cistus ladaniferus), jänönvihma (Sarothamnus scoparius), päivännouto (Cistus monspeliense) ja piikkiherne (Genista spp.).

Laitumet voidaan luokitella niiden maaperän mukaan seuraavasti:

| — | graniittiperäisten maiden laitumet |
| --- | --- |

—

graniittiperäisten maiden laitumet

| — | savipitoisten maiden laitumet |
| --- | --- |

—

savipitoisten maiden laitumet

| — | tertiäärisillä ja kvaternäärisillä sedimenttimailla olevat laitumet |
| --- | --- |

—

tertiäärisillä ja kvaternäärisillä sedimenttimailla olevat laitumet

| — | lannoittamisella ja laiduntamisella parannetut laidunmaat |
| --- | --- |

—

lannoittamisella ja laiduntamisella parannetut laidunmaat

| — | erityisalueilla, kuten vuorilla, sijaitsevat muut laidunmaat. |
| --- | --- |

—

erityisalueilla, kuten vuorilla, sijaitsevat muut laidunmaat.

On muistettava, että laidunkasvien lisäksi laidunmetsien ekosysteemi tuottaa tammenterhoja, viljarehua (vehnä, ohra, ruis ja ruisvehnä), palkokasveja (esimerkiksi kahviherne ja pavut), korkkia, polttopuuta ja hiiltä sekä muita hyödykkeitä. Näin ollen on kiistatonta, että laidunmetsillä on Extremaduran kaltaisessa maatalousvaltaisessa yhteisössä ensisijaisen tärkeä taloudellinen merkitys, sillä niiden osuus koko alueen maatalouden lopputuotannosta on 45 prosenttia.

Useat tutkimukset, muun muassa Espejo Diaz, M. García Torres, S., Características específicas y diferenciadoras de las carnes de ganado Bovino de las dehesas españolas, joka koski laidunmetsissä kasvatetun karjan lihan erityisominaisuuksia, ovat osoittaneet, että ne ominaisuudet, joita kuluttajat eniten etsivät, korostuvat merkittävästi laidunmetsissä kasvatetuissa roduissa.

5.2   Tuotteen erityisyys

Espanjan laidunmetsissä kasvatetun nautakarjan lihan erityisominaisuuksia koskevaa tutkimusta esiteltiin laidunmetsien eläintuotteiden ominaisuuksia käsittelevässä kansainvälisessä symposiumissa, joka järjestettiin Méridassa (Badajoz, Espanja) (Euroopan kotieläinjärjestön (EAAP) julkaisu nro 90, 1998). Tutkimus osoittaa selkeästi, että suojatulla maantieteellisellä merkinnällä ”Ternera de Extremadura” varustettu, dehesa-laitumilla kasvatetuista roduista saatava liha on ominaisuuksiltaan ainutlaatuista ja erittäin arvostettua.

Näin ollen liha, josta käytetään nimitystä ”Ternera de Extremadura”, on määritetty korkealaatuiseksi tuotteeksi sen aistinvaraisten ominaisuuksien, kuten mureuden, mehukkuuden ja maun, ansiosta.

5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Koska alueella on elänyt eri rotuja rinnakkain, kaikki kyseiset rodut, niin vanhat kuin nykyisetkin, sekä niiden risteytykset on tunnustettu ”Extremadura”-roduksi Iberian niemimaalla.

Rotujen ”Blanca Cacereña” ja ”Tronco de capa negra” risteytyksen tuloksena ovat syntyneet rodut ”Ganado barroso cacereño” ja ”Colorada extremeña”, nykyisin ”Retinta”-rotu. Nämä rodut olivat hyvin edustettuina vuoden 1913 kansallisissa karjakilpailuissa. Rotu kehittyi ”Cacereña”-roduksi, joka esiteltiin vuosina 1922, 1926 ja 1930, ja kahtena viimeisenä vuotena se tunnettiin nimellä ”paradas de Cabestros”. Samaa nimeä käytettiin vuosina 1953, 1956 ja 1959, ja tämän jälkeen rotu katosi vuoteen 1975 asti, jolloin se tuotiin takaisin näyttelyyn valtion omistuksessa olleessa karjaerässä. (Sánchez Belda A., Publicaciones de Extensión Agraria, 1984.)

Rotuun viitataan myös ruokakulttuurissa, sillä vasikanlihan ja Extremaduran välinen yhteys on nähtävissä useissa valmistusohjeissa: Ternera asada al estilo de la Vera (vasikanpaisti Veran tapaan) (teoksessa ”Cocina Tradicional de la Vera”, José V. Serradilla Muñoz, 1992, 3. painos 1999, Gráficas Romero de Jaraíz de la Vera (Cáceres)), Envueltillos de Ternera (vasikanlihakääröt) (teoksessa ”La cocina día a día, Cocina extremeña”, Ana María Calera, 1987, Plaza y Janes S. A.); Chuletas de vaca a la extremeña (Extremadura-naudanlihakyljykset) (teoksessa ”Gran Enciclopedia de la Cocina”, ABC, 1994, Ediciones Nobel S. A., Madrid), tai Entrecot al modo de Cáceres (välikyljys Caceresin tapaan) (teoksessa ”Cocina Extremeña”, Teclo Villalón y Pedro Plasencia, 1999, Everest).

1900-luvulta on myös löydettävissä viittauksia kyseiseen karjaan, kuten 10. tammikuuta 1927, kun ”Sociedad Productos de la Ganadería Extremeña” -yhdistys perustettiin tulevan Mérida-teurastamon toimintaa varten. Hieman myöhempi viittaus on peräisin noin vuodelta 1930, jolloin ylimääräisiä tuotteita myytiin Extremaduran ulkopuolella. Tuolloin lihakarjaa tuotiin alueen ulkopuolisille markkinoille, joilla myytiin 62 prosenttia sen kokonaiselopainosta. (Extremadura: la historia, Archivo Ediciones Extremeñas, S. L. 1997).

Tuote-eritelmän julkaisutiedot

(tämän asetuksen 6 artiklan 1 kohdan toinen alakohta)

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/PliegoCondiciones_IGP_TerneraDeExtremadura.pdf

---

(1)  EUVL L 179, 19.6.2014, s. 17.

---